Masukkan Patch Jersi & Logo Ke Dalam PES 2020 Di PS4 – Ini 8 Langkah Mudah!

Siri PES sememangnya terkenal dengan game-nya yang “tidak lengkap” dengan ketiadaan lesen untuk kelab-kelab ternama. Namun, dengan memiliki komuniti yang sangat menyokong, pelbagai cara telah dilakukan Konami bagi memudahkan para pemain menikmati jersi dan logo yang “rasmi”.
Dalam reviu Boleh Beli or Boleh Blah!?, kami telah mengulas panjang bagaimana pada tahun ini, PES 2020 membawakan nama-nama kelab dan jersi yang tidaklah terlalu menyakitkan mata, serta lebih mudah untuk dikenali kelab-kelab tersebut berbanding tahun-tahun sebelum ini. Walau bagaimanapun, memasukkan patch dan menukar logo dan jersi yang sebenar pastinya lebih menyejukkan hati.

Seperti tahun-tahun sebelum ini, Konami bekerjasama dengan Sony untuk memudahkan para pemain PES memasukkan patch-patch ini ke dalam konsol PS4, dan dalam artikel inilah kami akan tunjukkan macam mana caranya. Untuk platform PC, caranya adalah berlainan sedikit. Manakala untuk platform Xbox One, tiada patch yang boleh dimasukkan.
Tanpa membuang masa, jom kita tengok macam mana nak masukkan patch ke dalam PES 2020 di PlayStation 4:
1. Muat turun Patch. (Link disediakan di bawah)
2. Extract folder yang telah dimuat-turun itu. Jangan ubah apa-apa terhadap fail-fail yang terdapat dalam Patch tersebut.
3. Sediakan satu USB drive yang menggunakan format FAT32. PS4 tidak akan membaca USB drive yang menggunakan format lain.
4. Create satu folder yang bernama WEPES di dalam USB drive tersebut.
5. Masukkan kesemua Patch yang telah dimuat-turun tersebut ke dalam folder WEPES itu.
6. Cucuk USB drive itu ke PS4.
7. Buka PES 2020. Di menu utama > Settings > Edit > Import/Export > Import Team > Klik USB drive yang telah korang cucuk ke PS4.
8. Klik “SELECT ALL FILES” untuk tick semua kotak yang ada, dan tick pula kedua-dua “Overwriting image files of the same name” DAN “Apply player and squad data”.

Biar ia import kesemua fail. Ia mungkin mengambil masa yang agak lama bergantung kepada berapa banyak kelab yang korang import.
Selepas ia siap loading, nikmatilah suasana PES 2020 dengan jersi dan logo yang lebih kemas!
Link Untuk Patch

Terdapat pelbagai sumber patch yang korang boleh dapatkan di Internet. Kami telah memilih patch yang disediakan oleh PES World. Klik link ini, kemudian, pilihlah mana-mana kelab dari liga masing-masing yang ingin korang dapatkan patch-nya. Seperti biasa, pada awal pelancaran, pastinya belum banyak lagi senarai kelab yang mereka telah sediakan. Jadi, harap korang bersabar sementara mereka sedang usahakan.
Apa juga patch yang dipilih dari mana-mana laman web, ia menggunakan langkah-langkah yang sama seperti kami tunjukkan di atas.
Logo & Nama Untuk Liga

Langkah-langkah di atas adalah untuk menukar jersi dan logo untuk kelab-kelab. Untuk menukar nama dan logo liga-liga (Premier League, La Liga, dll) pula, ia sebenarnya sama sahaja.
Cumanya, di langkah no. 7 di atas, jangan klik “Import Team”, sebaliknya klik “Import Competition”.
Untuk dapatkan patch liga-liga itu pula, di laman web PES World turut ada menyediakan link untuk memuat-turun patch Competition.

Selamat mencuba! Kalau korang dah berjaya masukkan, kongsikan screenshot di ruangan komen!


Sambutan Tahun Baru Cina Lebih Meriah Bersama PlayStation Network Dengan Pelbagai Promosi Ditawarkan!

PlayStation Network Asia menawarkan pelbagai promosi dan jualan serta game percuma untuk raikan Tahun Ayam ini!

Berikut ialah tawaran promosi PlayStation Network untuk Sambutan Tahun Baru Cina:
1. PS Store Lunar New Year

Bermula esok pada 26 Januari sehingga 9 Feburari, PlayStation Store menawarkan diskaun sebanyak 75% untuk game PS4 dan PS Vita yang terpilih. Ahli PS Plus boleh menikmati jualan istimewa bersama diskaun eksklusif iaitu sebanyak 80%. Pelbagai game titles popular seperti FINAL FANTASY XV, Watch Dogs 2, Battlefield 1 dan Call of Duty: Infinite Warfare.
2. Tawaran Eksklusif Tahun Baru Cina: Keahlian PS Plus 12 bulan + bonus 3 bulan.

PlayStation juga menawarkan keahlian PS Plus eksklusif 12 bulan + bonus 3 bulan juga bermula pada esok (26 Jan) sehingga 8 Februari. Gamers PlayStation hanya perlu bayar langganan PS Plus dengan harga RM129 dan anda mendapat keahlian selama 15 bulan yang disertakan bersama game percuma setiap bulan, diskaun eksklusif, perkhidmatan simpanan atas talian serta berhubung bersama kawan-kawan anda untuk game atas talian seperti Battlefield 1, Grand Theft Auto V, FIFA 17 dan Watch Dogs 2.
3. Tawaran Terhad: Muat Turun God of War III Remastered Secara Percuma!

Untuk ahli PS Plus, PlayStation mengemas kini dengan menambah God of War III Remastered dalam senarai game percuma iaitu bermula pada 26 Januari sehingga 8 Februari. Selain itu, Tales of Zestria – Digital Edition (berada dalam PS Store sekarang sehingga 2 Februari) dan ALIENATION (berada dalam PS Store sehingga 8 Februari). Jangan lepaskan peluang anda!
4. Kempen “PlayStation Plus Lucky Rooster”

Untuk memeriahkan lagi sambutan Tahun Baru Cina, PS Plus akan melancarkan kempen 4 hari “PlayStation Plus Lucky Rooster” pada 28 – 30 Januari. Pastikan anda mengikuti Facebook PlayStation Asia setiap hari pada 1 pm dan anda mungkin berpeluang memenangi hadiah!
Sumber: PlayStation Asia


Battlefield Baru Akan Dilancarkan Penghujung 2021 Dengan Skala Yang Tak Pernah Disaksikan

Game Battlefield paling terkini, iaitu Battlefield V sejujurnya tidak memberikan impak yang cukup besar jika dibandingkan dengan siri-sirinya sebelum itu. Sebagai peminat tegar Battlefield sendiri, kami merasakan game yang dilancarkan pada 2018 itu tidak mencapai kepuasan sebenar Battlefield.
Para peminat ketika ini sedang menantikan penuh sabar untuk DICE membangunkan Battlefield yang seterusnya, dan daripada laporan kewangan terbaharu EA, mereka telah berkongsikan serba sedikit perkembangan game tersebut.
EA mendedahkan bahawa Battlefield seterusnya, yang masih belum diumumkan judulnya, akan dijadualkan dilancarkan pada penghujung tahun 2021, dan mereka akan berkongsikan butiran mengenainya pada musim bunga 2021 (sekitar Mac hingga Jun).
CEA EA, Andrew Wilson berkata:
“DICE sedang membangunkan game Battlefield kami seterusnya dengan skala yang tidak pernah disaksikan sebelum ini. Kecanggihan teknikal dalam konsol-konsol baharu membenarkan pasukan kita menyampaikan visi generasi seterusnya yang sebenar untuk francais ini.”
“Permainan percubaan sedang dijalankan secara dalaman, dan pasukan kita telah menerima maklumbalas terhadap game ini dalam waktu kita telah mula mendekati komuniti kita.”

Pada Jun lalu, DICE telah melancarkan kemaskini terakhir untuk Battlefield V, sekaligus memberikan mereka fokus sepenuhnya untuk membangunkan Battlefield seterusnya.


Konami, Y U NO DO Metal Gear Solid 3: Snake Eater Remake!?

Kenapa Konami!?

Beberapa lagi imej mengenai mesin pachinko keluaran Konami yang bertemakan siri Metal Gear Solid 3: Snake Eater telah muncul. Jelas kelihatan watak-watak telah direka menggunakan enjin grafik terbaru dan kelihatan sungguh menarik.
Sayangnya sekali kerana tiada remake untuk Metal Gear Solid 3: Snake Eater, hanya untuk pemain-pemain mesin pachinko di Jepun.
Berikut adalah sedikit sampel daripada koleksi imej-imej yang telah dikeluarkan.

Sumber dari Metal Gear Informer.


Sony Dedahkan Warna Baru Untuk Controller PS4, Keluaran Terhad Bagi Sesetengah Negara Sahaja

Demam oren!

Dualshock 4 edisi khas menampilkan warna Sunset Orange dengan dua ton warna berbeza iaitu warna oren berkontraskan warna ungu gelap di bahagian butang, analog serta bahagian belakang controller.
Mari kita lihat betapa menariknya controller PS4 edisi khas ini di bawah:

Controller PS4 Sunset Orange akan tiba pada 14 November 2017 kecuali di negara UK and Ireland, Perancis, Poland, Rusia dan Timur Tengah dan Africa. Kami akan laporkan sekiranya ia diumumkan untuk pasaran Malaysia/Asia.
Sumber: PlayStation EU


UFC 2: Patch Membaiki Isu Keagamaan Telah Dikeluarkan

Isu keagamaan yang berbangkit nampaknya sudah reda. EA Sports pantas membaiki keadaan.

Dalam satu tweet yang dikeluarkan oleh akaun rasmi EA Sports UFC, mereka telah mengesahkan bahawa patch untuk UFC 2 yang membaiki isu yang berkisar tentang keagamaan kini sudah dikeluarkan. Ia sudah boleh dimuat turun di PS4, dan untuk Xbox One, ia akan dikeluarkan tidak lama lagi.
Dalam tweet tersebut, mereka sekali lagi telah memohon maaf atas kesilapan itu, selepas telah melakukannya sebelum ini. Mereka juga berterima kasih kepada pemain yang telah membangkitkan isu ini.
Memetik kata-kata mereka:

Update now live on #EASPORTSUFC2. pic.twitter.com/3AOgpxt4vM
— EA SPORTS UFC (@EASPORTSUFC) March 25, 2016
Beberapa hari lepas, fighter Muslim UFC, Khabib Nurmagomedov telah meluahkan rasa tidak puas hati kepada EA Sports selepas karakter beliau telah melakukan isyarat salib di dada semasa meraikan kemenangan dalam sesebuah perlawanan.
Anda boleh baca laporan penuh kami mengenai kontroversi ini di sini.
JomBaca: Sumpahan EA Sports Untuk Muka Hadapan Game Berterusan!?


Tokyo Game Show 2015: Forza Motorsport 6 Release Trailer

Nih something untuk XBox gamers! Forza Motorsport 6 yang akan dikeluarkan eksklusif di platform XBox One telah pon release di Tokyo Game Show, history Forza selama ini dalam trailer yang stylo!
Hampir kepada gameplay Forza 4 yang sukses, edisi Forza kali ini akan menampilkan 450 buah model kereta dengan design map yang menarik lagi mencabar serta tribute dan trivia perlumbaan permotoran di segenap aspek!


Asemblance: Game Bergenre Seram Dari Designer Halo Dan Destiny

Niles Sankey telah mengumumkan Asemblance, sebuah game yang mengambil inspirasi dari siri seperti The X-Files dan The Twillight Zone.

Dalam game ini, Asemblance adalah sebuah mesin yang membantu penggunanya mengingati memori. Sepanjang penggunaan Asemblance, pemain akan mengalami pelbagai kejadian yang pelik dan akan menimbulkan pelbagai persoalan dan tanda tanya.
Menurut perekanya iaitu Niles Sankey,

“Kami turut mengambil inspirasi dari games lain seperti P.T. dan The Stanley Parable – Ia memberikan pengalaman yang membenarkan pemain membuat teori dan berbincang apa rahsia sebenar (di sebalik Asemblance). Ini membolehkan kami mencuba sebuah penceritaan yang membuatkan pemain terus tertanya-tanya.”

Bagi yang tidak mengenali Niles Sankey, beliau kini merupakan direktor di Nilo Studios yang bertempat di Seattle. Selain Bungie, beliau juga pernah bekerja di Monolith Productions sekitar tahun 2004 hingga 2006. Pada ketika itu, studio tersebut telah mengeluarkan game seperti F.E.A.R. dan Condemned: Criminal Oranges.
Asemblance akan dipasarkan pada lewat bulan Mei untuk PC dan juga PlayStation 4.


CD Projekt Umum Siri Witcher Terbaru – Thronebreaker: The Witcher Tales. Pre-Order Bermula!

Kept you waiting huh?

CD Projekt telah mengumumkan sebuah RPG Strategy dari dunia The Witcher yang bertajuk Thronebreaker: The Witcher Tales. Walaupun dirujuk oleh studio terbabit sebagai hanyalah sebuah mini-game, mereka menyatakan bahawa ianya memerlukan 30 jam untuk diselesaikan!
Thronebreaker: The Witcher Tales akan memperkenalkan watak Meve, permaisuri kepada Lyria dan Rivia sebagai watak utama. Maaf #TeamGeralt. Namun begitu, CDPR menyatakan bahawa hero kegemaran ramai itu akan tetap muncul dalam siri spin-off Witcher kali ini.

CDPR turut menyatakan pelbagai item digital tambahan bakal diberikan kepada semua yang membeli Thronebreaker: The Witcher Tales, tidak mengira samada mereka yang melakukan pre-order atau membelinya selepas tarikh pelancaran.
Antara item-item yang diperkatakan bakal dibekalkan bersama Thronebreaker adalah seperti berikut:

Runut bunyi digital bagi Thronebreaker: The Witcher Tales
Art book digital bagi Gwent: Art of the Witcher Card Game
Novel grafik digital siri The Witcher bertajuk Fox Children
Title, Avatar & Card Keg Premium yang boleh digunakan dalam Gwent: The Card Game.

Thronebreaker: The Witcher Tales bakal diterbitkan pada 23 Oktober dan pre-order boleh dilakukan melalui GOG buat masa ini. Versi PlayStation 4 dan Xbox One pula akan dilancarkan pada 4 Disember nanti.


Pembeli Fallout 76 Collector’s Edition “Kena Kencing”, Ingatkan Dapat Beg Kain Kanvas, Rupanya Nilon

Kalau segala maklum balas negatif Fallout 76 yang timbul dalam game itu sendiri belum cukup untuk memburukkan keadaan, ini ada satu lagi kontroversi yang sedang panas.
Beberapa pengguna Reddit, antaranya u/AlexanderDLarge dan u/Fethennour, telah melaporkan bahawa sesuatu yang amat mengecewakan apabila mereka menerima edisi khas Fallout 76 berharga USD200 (~RM838), iaitu Fallout 76 Power Armor Edition.

Apa yang diiklankan dalam semua media dan platform ialah pembeli akan mendapat Steelcase eksklusif, 24 collectable Fallout figurines, Tricentennial Edition Bonus digital items, sekeping map yang bercahaya, T-51B Power Armor Helmet yang boleh disarungkan dan yang paling penting, Canvas West Tek Duffel Bag — sebuah beg yang kainnya dijahit seperti kanvas.
Walau bagaimanapun, apabila pembeli menerima pakej ini, beg tersebut hanyalah sebuah beg yang menggunakan kain nilon, bukan kain kanvas seperti yang dijanjikan.
Apabila pembeli tidak bernasib baik ini menghubungi Bethesda melalui emel untuk mendapatkan penjelasan, Bethesda menyatakan beberapa alasan yang tidak munasabah. Alasan yang diberikan adalah seperti “ketiadaan material yang mencukupi”, “beg yang ditunjukkan dalam media hanyalah prototaip dan terlalu mahal untuk dibuat,” serta “kami tidak merancang untuk melakukannya”.

Apa yang lebih memalukan ialah apabila info di laman web rasmi Bethesda Gear Store, mereka secara liciknya telah menukar kepada “Nylon Carrying Bag”.

Buat masa ini, Bethesda masih belum memberikan sebarang komen mengenai isu ini secara umum. Dengan isu ini semakin menjadi tular, kita mungkin ada mendapat penjelasan yang lebih tuntas daripada mereka dalam masa terdekat.
Ada pembaca JomGaming yang sama-sama membeli Fallout 76 Power Armor Edition ini? Kongsikan dengan kami apa yang korang dapat.


14 Game Indie Dan Trailer-Trailer Yang Telah Diumumkan Di PlayStation Experience!

Beberapa game indie juga telah diumumkan di PlayStation Experience semalam. Jom layan, kot ada yang berkenan di hati!

Di dalam trailer kompilasi di atas, korang boleh melihat game-game yang eksklusif bagi PS4. Antara yang menarik perhatian kitorang adalah Hellblade: Senua’s Sacrifice, Chasm, Omen of Sorrow, Everything, Gnog, Nidhogg 2, Orcs Must Die! Unchained, Boundless, PoxNora, Strafe dan Sundered.
Selain game-game di atas, terdapat beberapa studio indie yang juga mempamerkan game-game mereka. Game-game ini tidaklah spesifik kepada konsol sahaja buat masa ini, jadi sama-sama kita nantikan.
Hand of Fate 2

Seperti game pertama yang keluar pada tahun 2015, game table top card game ini akan bertukar ke mode 3D battle semasa kad-kad bertarung! Wah, dah macam anime Yu Gi OH! pulak dah! Game ini dijangka akan diterbitkan awal tahun 2017.
Celeste

Celeste adalah sebuah game single-player platformer yang memerlukan korang memanjat gunung! Jangan risau, ada lebih 250 stage merentasi bandar terbiar, puing kota, cenuram tinggi dan resort berpuaka. Korang boleh cuba bermain versi klasik game ini di laman web Matt Makes Games. Celeste dijangka akan diterbitkan pada pertengahan 2017.
Omen of Sorrow

Omen of Sorrow pula adalah fighting game yang manampilkan karakter-karakter daripada kerja sastera, mitologi dan horror! Ada 12 karakter seperti vampire dan werewolf, dan mode online dan local multiplayer! Omen of Sorrow masih dalam pembikinan, tapi korang boleh layan dulu trailer pre-alpha di atas.
Games of Glory

Games of Glory ini adalah top-down shooter yang mempunyai elemen MOBA. Game ini juga akan diterbitkan di platform PC, keupayaan cross-platform tidak pula diumumkan. Close beta bagi game ini dijangka akan diadakan awal 2017 kelak.
Fallen Legion

Fallen Legion diumumkan bagi platform PSVita dengan penambahan cerita baru. Dalam versi PS4, korang mengawal Princess Cecille yang baru menjadi pemerintah sebuah kerajaan yang sedang nazak. Pada masa yang sama Legate sedang merancang untuk menggulingkan beliau! Versi PSVita membawa cerita daripada aspek Legate.
Vane

Game yang bertempat di dunia padang pasir ini mengingatkan kitorang kepada Journey. Tak banyak yang diperkatakan bagi game ini, cumanya ianya sebuah game adventure yang memerlukan korang mengorek rahsia bagi dunia penuh misteri ini. Maklumat lanjut dijanjikan oleh Friend & Foe Games, developer game ini kelak.
STRAFE

STRAFE adalah game shooter 90-an yang menjanjikan randomly-generated levels, musuh-musuh menggila dan rahsia-rahsia yang perlu diterokai. Game ini juga akan boleh dimainkan menggunakan Oculus di platform PC, Mac dan mungkin juga Linux.
Ys Origin

Prekuel kepada siri Ys dan bermula 700 tahun sebelum Ys I: Ancient Ys Vanished, Ys Origin diperbaharui dengan ciri-ciri baru dan ianya akan diterbitkan dalam bahasa Jepun, Inggeris, Perancis, Itali, Jerman dan Sepanyol bagi platform PS4 dan PSVita.
Windjammers

Main frisbee kompetitif secara online bersama kawan-kawan korang. Pilih dari 6 orang pemain antarabangsa dengan gerakan masing-masing. Maklumat lanjut game ini akan didedahkan kelak.
Dreadnought

Sejak diumumkan pada tahun 2014, game shooter kapal angkasa 5v5 ini mengadakan sesi closed-beta April lepas di PC. Kini, ianya hadir sebagai game eksklusif PS4. Close beta bagi PS4 dijangka akan diadakan dalam masa terdekat. Korang bolehlah mendaftar bagi sesi closed beta ini di SINI.
Absolver

Game melee action yang dimainkan secara online ini diumumkan sejak Mei lepas bagi platform PS4, Xbox One dan Steam. Game seni mempertahankan diri ini mengkehendaki korang mengumpulkan kawan-kawan korang dan bergasak di dalam dunia PvE ataupun di dalam arena pertempuran berasingan.
Full Throttle Remastered

Remaster bagi Full Throttle ini diumumkan pada PlayStation Experience 2015. Game yang diterbitkan oleh LucasArts pada tahun 1995 ini meletakkan korang sebagai abanglong geng motorsikal yang terlibat di dalam pengembaraan kacau-bilau dan pembunuhan! Full Throttle Remastered membolehkan korang bertukar antara mode klasik dan remastered, serta banyak lagi pilihan lain.
Move or Die

Party game bagi 4-player ini menampilkan gameplay mechanics yang berubah setiap 20 saat! Popular sejak dikeluarkan di Steam, game ini bakal hadir ke platform PS4 tahun hadapan.
Rain World

Di dalam Rain World korang akan memainkan watak seekor ‘cicak’ (?) yang perlu memburu dan mengelak daripada diburu dalam pengembaraannya merentasi dunia yang baru sudah dilanda banjir hebat. Gameplay stealth pantas juga diperlukan bagi korang survive di dalam dunia Rain World.

JomGaming akan terus melaporkan berita-berita PlayStation Experience 2016. Teruskan mengikuti JomGaming geng!


Siapa Pakai Motherboard Asus ROG Dengan Ciri Sonic Radar III, Boleh Senang Winner Winner Chicken Dinner!

Satu lagi ciri perkakasan gaming yang boleh dieksploitasi hackers nampaknya.

Reddit sedang hangat membicarakan tentang isu ini. Gamers PUBG yang menggunakan motherboard Asus dengan ciri Sonic Radar III boleh mendapat kelebihan yang disamakan dengan cheating!
Walaupun ada suara yang mengatakan ciri ini tidaklah seberapa bagus, tapi dari video yang diberikan, ianya boleh menjadi masalah apabila ciri ini ditambahbaik oleh Asus nanti.

Menurut laman rasmi Asus Sonic Radar, teknologi khusus buat gamers shooter ini akan menunjukkan arah bunyian tembakan, tapak kaki, dan sebarang bunyian di dalam game dengan anak panah. Tak perlu lagi tercari-cari dari mana korang ditembak dan sebagainya. Senang kan?

Korang boleh tonton video yang membentangkan ciri Sonic Radar ini. Secara teori, ianya boleh digunakan gamers bermasalah pendengaran. Tetapi, apabila digunakan gamers yang sempurna pendengarannya – ia boleh menjadi masalah.

Amacam?  Siapa yang pakai motherboard Asus kat sini? Korang pakai tak ciri Sonic Radar ni?


World Of Tank: Open Beta Menemui PS4 Disember Ini!

Berita baik bagi peminat game World Of Tank kerana Open Beta akan menyusul di console PlayStation 4 tak lama lagi.

Developer, Wargaming mengumumkan bahawa Open Beta bagi game ini akan menemui korang semua pada 4 Disember sehingga 6 Disember 2015 untuk PlayStation 4 sahaja. Tiada sign-up diperlukan hanya perlu download dan main sahaja.
Bagi Open Beta ini, korang akan dibekalkan dengan 5 jenis kelas kereta kebal untuk dimainkan di dalam perlawanan 15 VS 15 yang pastinya menarik. Selain itu korang juga boleh membawa save game di dalam Open Beta ini kepada game penuh World Of Tank ini nanti.

Walaupun begitu masih tiada lagi pengumuman tarikh release bagi game penuh World Of Tank. Hanya khabar angin diantara penghujung bulan Disember 2015 ataupun pada awal Januari 2016.
Apapun di harap Open Beta dapat membantu korang menilai samada game ini patut dimiliki ataupun tidak.
ADIOS!


Memperkenalkan Police Sentri – Game ‘Kejar-Kejar’ Dari Pembangun Malaysia Untuk PC Dan Android

Kalau korang kata tak pernah main dan nyanyi “polis sentri one two jaga, polis mati, pencuri jaga” sewaktu kecil dahulu, mungkin ada sesuatu yang tidak kena dengan zaman kanak-kanak korang.

Kini, kembalikan nostalgia bermain kejar-kejar ini dalam satu game yang dibangunkan oleh studio tempatan. Berjudul Police Sentri yang dibikin oleh Studio Kamii, ia merupakan sebuah game yang korang boleh jangkakan bagaimana gameplay-nya.

Pemain akan dibahagikan kepada dua pasukan iaitu polis dan pencuri. Objektif polis adalah untuk mengejar dan menangkap pencuri untuk dimasukkan ke dalam penjara. Pencuri pula perlu melarikan diri dengan beg berisi duit, pas beg itu kepada rakan pencuri lain dan cuba juga untuk menyelamatkan rakan pencuri keluar dari penjara.

Police Sentri sudahpun dilancarkan dan korang boleh muat-turun secara percuma melalui pautan-pautan di bawah:
Play Store (Android)Itch.io (PC) Gamejolt (PC)


Warner Bros. Dilaporkan Menarik Minat Banyak Syarikat Untuk Ambil-Alih, Termasuk Sony, Microsoft, Tencent

Kita sentiasa ternanti-nanti apakah langkah seterusnya yang bakal dilakukan Sony dan Microsoft dalam siri perang ambil-alih studio mereka.
Terbaharu, khabar angin bertiup kencang mengatakan studio seterusnya yang bakal diambil-alih oleh salah satu syarikat gergasi gaming itu adalah divisyen gaming Warner Bros.
Ura-ura tentang Warner Bros. ingin melepaskan sayap pembangunan game mereka sudahpun berlegar sejak tahun lalu, di mana pada ketika itu dikhabarkan hanya Microsoft yang berminat. Namun, setelah Microsoft berbelanja besar dengan pengambil-alihan Activision Blizzard, khabar angin ini senyap.
Kini, setelah penggabungan antara WarnerMedia dan Discovery, yang kini dikenali sebagai Warner Bros. Discovery, ura-ura tentang hasrat mereka untuk melepaskan bahagian gaming mereka kembali bertiup.
Laporan terbaharu ini hadir dari wartawan terkenal Imran Khan yang mengatakan minggu ini beliau ada mendengar desas-desus bahawa WB Discovery kembali berhasrat untuk melepaskan studio-studio pembangunan game dan lesen-lesen harta intelek (IP) mereka. Antara pihak yang dikatakan berminat pada ketika ini, menurut Khan, ialah EA, Take-Two, Microsoft, Sony, Tencent, Netease, dan PUBG Corp.

Couldn't get enough confirmation to actually write a post about it, but hearing a decent bit of chatter this week about WB Discovery shopping their game development studios around.— Imran Khan (@imranzomg) April 29, 2022

Seperti yang kita tahu, WB Games merupakan sebuah syarikat penerbitan dan pembangunan game yang bukan calang-calang. Di bawahnya terdapat studio-studio besar antaranya NetherRealm, Rocksteady, Avalanche Software, Monolith, dan TT Games.
Sekiranya laporan ini sahih, pihak mana agaknya yang bakal berjaya mengambil-alih WB Games? Sama-samalah kita nantikan.


Guardian Tales Kini Dilancarkan Ke Seluruh Dunia – Game RPG Mobile Yang Santai Dan Comel

Masih ingat game RPG mobile yang santai dan comel yang pernah kami laporkan? Awal bulan ini, game ini hanya baru dibuka untuk pra-pendaftaran.
Kini, Kakao Games telah mengumumkan bahawa Guardian Tales secara rasminya dilancarkan ke seluruh dunia. Guardian Tales merupakan sebuah game mobile adventure RPG yang penuh dengan teka-teki yang mencabar, grafik pixelated yang klasik, dan jalan cerita yang mencuit hati.
Dengan gaya permainannya yang seronok dan unik, Guardian Tales mendapat sambutan mesra besar-besaran dari pelancarannya di Korea Selatan baru-baru ini dan juga telah menarik ramai pemain semasa pra-pendaftaran antarabangsa.

Korang boleh dapatkan game ini melalui Android di sini, dan melalui iOS di sini.
Kisah yang akan dibawakan ke dalam game ini ialah pemain akan bermain sebagai seorang Knight yang akan perlu melindungi Little Princess daripada cengkaman Invaders serta menyatukan beberapa hero daripada pelbagai dunia. Setiap dunia itu mempunyai persekitaran dan puzzle yang berlainan.


10 Minit Gameplay Terbaru The Legend of Zelda: Tears of the Kingdom


Volition Kini Sedang Tekun Menyiapkan Agents of Mayhem!

Developer Saints Row kini rupa-rupanya gigih menyiapkan game terbaru mereka!

Developer Volition sememangnya terkenal dengan game Saints Row yang gila-gila dan kelakar. Namun begitu selepas menerbitkan Saints Row IV, mereka terus menyepikan diri dalam industri gaming. Rupa-rupanya, diam-diam ubi berisi studio Volition sedang menyiapkan tajuk terbaru mereka yang dinamakan Agents of Mayhem.

Agents of Mayhem ini merupakan ahli kepada team M.A.Y.H.E.M (Multinational Agency for Hunting Evil Masterminds) yang bertujuan untuk membasmi dan menghalang kuasa organisasi jahat yang bernama L.E.G.I.O.N. (the League of Gentlemen Intent on Obliterating Nations).

Dilaporkan bahawa akan terdapat 12 orang ejen yang mempunyai skill-skill yang unik dan tersendiri boleh digunakan untuk menewaskan organisasi L.E.G.I.O.N. nanti. Mengekalkan intonasi gila-gila dan humor, Agents of Mayhem kemungkinan akan meneruskan kejayaan studio Volition.
Agents of Mayhem bakal tiba di pelantar PC, PlayStation 4 dan Xbox One. Nantikan info lanjut mengenai Agents of Mayhem dari E3 2016 di JomGaming kelak.
Sumber: Laman web Agents of Mayhem.


Jumlah Penonton Kandungan Video Gaming Seluruh Dunia Lebih Ramai Berbanding Gabungan HBO, Netflix ESPN Dan Hulu

Firma penganalisis, SuperData telah mengeluarkan laporan kajian terbaru mereka, yang mana kali ini, mereka akan membawakan beberapa fakta yang memfokuskan kepada kandungan video gaming.

Mungkin masih ada lagi suara-suara sumbang daripada masyarakat luar sana yang memandang rendah terhadap apa yang industri gaming mampu sumbangkan kepada ekonomi.
Mungkin mereka tidak tahu bahawa menurut kajian terbaru daripada SuperData, pengiklanan dan perbelanjaan secara langsung daripada pengguna dalam kandungan video gaming pada tahun ini mampu mencecah kepada USD4.6B – melebihi beberapa pendapatan persatuan bola sepak terkemuka dunia seperti Bundesliga (USD3.5B) dan La Liga (USD3.2B) pada tahun 2016.

Menurut kajian tersebut, kandungan video gaming didefinisikan sebagai video online dan livestream yang berkisar tentang gaming. SuperData telah membandingkan kandungan di Youtube (kategori gaming sahaja) dan Twitch dengan kandungan media-media hiburan lain seperti HBO, Spotify, Netflix, ESPN, iHeartRadio, Pandora dan Hulu.
Kajian tersebut menyatakan bahawa jumlah penonton kandungan video gaming di seluruh dunia adalah 665 juta penonton. Sebagai perbandingan, jumlah penonton kandungan video gaming di seluruh dunia itu telah mengatasi gabungan jumlah pengguna HBO, Netflix, ESPN dan Hulu.
Berikut adalah kedudukan jumlah penonton/pengguna pada tahun 2016 yang dikeluarkan oleh SuperData:

Youtube (kandungan gaming sahaja): 517 juta
Twitch: 185 juta
HBO: 134 juta
Spotify: 100 juta
Netflix: 93 juta
ESPN: 90 juta
iHeartRadio: 90 juta
Pandora: 81 juta
Hulu: 12 juta

Kajian tersebut juga menyatakan bahawa para pemuda kini lebih ramai menonton kandungan video gaming berbanding rancangan-rancangan waktu perdana di televisyen. Syarikat-syarikat yang tidak membina hubungan dengan para pemuda ini, kelak mereka akan berdepan risiko kehilangan generasi pengguna yang berbelanja besar ini.


Dapatkan Figurin Ludens, Maskot Kojima Productions Keluaran Sideshow Collectibles!

Figurin Sideshow sememangnya berkualiti tinggi dan wajib didapatkan oleh pengumpul-pengumpul figurin!

Keluaran Sideshow Collectibles, figurin Luden ini adalah setinggi 63 inchi ini dan mempunyai skala separuh saiz daripada patung asal bagi maskot Kojima Productions. Bagi mereka yang berminat, pre-order bagi Ludens ini sudah pun dibuka dan dijangka bakal dipasarkan kepada pemilik-pemilik mereka pada awal suku tahun 2018.
Keluaran Ludens ini tersangatlah terhad dengan hanya 150 unit bakal disiapkan dan berharga USD2,000 setiap satu.


GTA V Cipta Sejarah – Kutipan Bernilai USD6 Billion Mengalahkan Jualan Buku, Filem, Album Lagu!

Grand Theft Auto V adalah penanda aras tertinggi untuk jualan dalam industri hiburan!

Siapa cakap gaming ini sia-sia? Nah, tunjukkan pada mereka bahawa Grand Theft Auto V (GTAV), sebuah video game – kini merupakan sebuah produk industri hiburan dengan jumlah jualan tertinggi melebihi USD6 bilion. Paling hebat ianya masih terus terjual sehingga ke hari ini!
Menurut laporan MarketWatch, sejak dilancarkan pada tahun 2013, GTAV telah terjual sebanyak 90 juta unit dengan nilai melebihi USD 6 bilion. Nilai ini mengalahkan jualan filem blockbuster seperti Star Wars dan Gone With The Wind – masing-masing dengan nilai jualan lebih dari USD 3 bilion sahaja.
Sumber: MarketWatch
Kejayaan GTAV ini dilihat berpunca daripada kekerapan update dan content baru yang dibawa ke dalam GTAV Online – sehinggakan pada 2017, 4 tahun selepas ianya dilancarkan, GTAV masih menduduki tempat keenam dalam carta jualan video game!

Waktu pelancaran GTAV di antara dua generasi konsol juga dilihat menyumbang kepada jualannya yang luarbiasa. Dengan menjual dua versi generasi game tersebut, Take Two Interactive selaku penerbit GTAV mungkin telah berjaya menjual game ini kepada gamers sebanyak 2x!
Bagi mereka yang masih meragui potensi kewangan industri gaming, ini pastinya berita yang bisa membuat mereka menilai kembali pandangan mereka terhadap gaming.


Kenapa masih nak cuba game pirate kalau boleh guna Steam Refund Policy?


PlayStation VR: Kemungkinan Bertapak Di PC Juga!

Nampaknya ada kemungkinan bahawa PlayStation VR bakal mengorak langkah ke platform PC. Ini adalah berita baik kerana buat waktu ini, ia merupakan VR paling mampu milik!
Masayasu Ito selaku Timbalan Presiden bagi Sony Computer Entertainment telah memberitahu kepada Nikkei bahawa PlayStation VR mempunyai keserasian untuk digunakan bersama PC.

“Since PlayStation 4 shares a lot of its components with PCs, the possibility is there. At the moment we are focused on games and we are not ready to make any announcements at this stage, but I’d say there will be an expansion into various fields.”

[Alih bahasa menerusi Google and Segment Next]
PlayStation VR adalah sebuah peranti goggle virtual reality yang akan dilancarkan pada Oktober 2016 dan mungkin boleh menggantikan skrin TV. Ia direka dengan spesifikasi yang berada di tengah-tengah antara Google Cardboards dan spesifikasi tinggi seperti Oculus Rift atau HTC Vive.
Berada pada prestasi dan harga yang sederhana dalam pasaran VR memberikan pengguna peluang untk menikmati pengalaman virtual reality tanpa menghabiskan wang yang banyak.
Ayuh Sony, hantarkan PlayStation VR ke PC master race dengan segera.


DotA 2: Shanghai Major – Team Underdog Buat Kejutan!

Pertandingan DotA 2: Shanghai Major telah pun berlangsung pada hari Khamis, 25 Februari 2016 di Mercedez Benz Arena.

JomBaca: DotA 2: Shanghai Major Medan Anak Muda Malaysia Pamer Kehebatan!
Sudah memasuki hari yang ke-3 namun begitu, yang amat menarik perhatian penulis ialah kejutan paling besar yang telah dilakukan oleh pasukan dari Korea Selatan iaitu MVP Phoenix.

Pasukan MVP Phoenix ini telah menjadi juara bagi kumpulan A dan yang lebih memeranjatkan lagi ialah kerana mereka telah menewaskan 2 pasukan yang mempunyai nama besar di arena DotA 2 ini iaitu Team Secret dan juga EHOME dengan kemenangan mutlak 2-0.
Bukan itu sahaja, kesungguhan mereka boleh dilihat pada setiap perlawanan mereka kerana mereka berjaya menghabiskan perlawanan mereka dalam kadar masa anggaran 25 minit setiap perlawanan – WOW!
Nak tengok hebat ke tak pasukan MVP Phoenix? Jom kita layan sedikit highlight perlawanan antara MVP dengan Team Secret dan juga EHOME:
Highlight MVP Phoenix VS Team Secret.

Highlight MVP Phoenix VS EHOME.

Mungkinkah pasukan underdog ini akan mencipta lagi kejutan dengan muncul sebagai juara? Kalau dilihat pada corak permainan mereka yang agresif ini dan jika mereka boleh mengekalkan momentum ini tidak mustahil jika mereka boleh menjadi juara pada Shanghai Major kali ini.
Apapun, kita tunggu je sehingga pertandingan ini selesai.
ADIOS!!


Insomniac Beri Respon Kepada Dakwaan Yang Grafik Marvel’s Spider-Man Ada “Downgrade”

Beberapa hari lalu, kita telah dikejutkan dengan satu post di Reddit yang mendakwa bahawa grafik game Marvel’s Spider-Man mempunyai “downgrade” apabila dibandingkan antara apa yang dipaparkan semasa E3 2018 dengan grafik versi yang telah dilancarkan.
Jika ia adalah game lain, mungkin ia tidak menjadi sekecoh ini. Tetapi, ini adalah game eksklusif dari Sony, yang mana game keluaran mereka sentiasa terkenal dengan membawakan grafik yang cukup mantap.
Gambar perbandingan yang dimuatnaik itu, yang korang boleh saksikan di bawah, memperlihatkan yang grafiknya mengalami penurunan kualiti yang agak ketara, terutamanya jika dilihat kepada kawasan lopak air.

Walau bagaimanapun, Insomniac Games, pembangun game ini, telah tampil ke hadapan dan memberikan respon kepada dakwaan ini.
Dalam satu tweet balas, Insomniac menyatakan yang tiada sebarang downgrade dilakukan terhadap grafik game ini. Apa yang kita nampak dalam perbandingan gambar tersebut hanyalah saiz ruang lopak air yang dikecilkan sahaja, bukan grafiknya.

It’s just a change in the puddle size, there’s no downgrade at all
— Insomniac Games (@insomniacgames) August 20, 2018
Apa pula pandangan mata korang? Adakah ada downgrade terhadap game ini sebenarnya ataupun tidak?

Marvel’s Spider-Man akan dilancarkan secara eksklusif di PS4 pada 7 September.


DotA, League of Legends Dan Mobile Legends – Siapa Tiru Siapa?

Pertikaman lidah antara game-game bergenre MOBA terkenal masakini – korang di pihak yang mana?

Semalam, kita dikejutkan dengan laporan yang mengatakan bahawa developer kepada League of Legends, Riot Games sedang mengambil tindakan undang-undang terhadap tiga game keluaran Shanghai Moonton Technology kerana melakukan pelanggaran hak cipta. Salah satu daripada game itu adalah game yang cukup popular masa kini, Mobile Legends: Bang Bang.
Moonton melalui laman Facebook rasmi Mobile Legends: Bang Bang telah mengeluarkan kenyataan rasmi mereka berhubung isu ini, berkata segala pertuduhan terhadap Mobile Legends itu berunsur negatif dan palsu. Manakala, di pihak Riot Games pula, masih tiada kata rasmi yang dikeluarkan secara umum.
Semestinya, isu ini telah menimbulkan pertikaman lidah antara kedua-dua belah pihak, baik dari para peminat League of Legends, mahupun Mobile Legends kerana kedua-dua game ini mempunyai fanbase yang ramai. Bukan peminat dua game ini sahaja, malah sebuah lagi blok peminat dari game bergenre MOBA yang juga cukup terkenal, iaitu DotA juga tidak ketinggalan mempertahankan game kegemaran.
Isu paling hangat yang dibahaskan pastinya adalah game mana yang lebih asli? Game mana meniru game mana? Maka, seorang sahabat kami dari Liga Lagenda, Waghih ingin memberikan pandangan beliau dalam isu ini. Jom kita baca:

‘Copyright infringement’ atau penyalahgunaan hak cipta terpelihara bukanlah sesuatu perkara yang harus dipandang enteng oleh semua pihak. Apabila League of Legends dengan Mobile Legends sedang bergaduh, makalah pihak ketiga (tidak perlu disebutkan) yang bertepuk tangan dan mula menambah rencah ‘seasoning’ untuk menghangatkan lagi suasana. Kemudian stigma sebegini muncul:
1. Kalau pihak Riot Games boleh menyaman Moonton, kenapa Blizzard tidak menyaman pihak Riot Games sekali?
Jawapan: Tertubuhnya game League of Legends adalah daripada pencipta asal Dota AllStars di mana Dota 1 pada ketika itu belum ada ‘copyrighted’ dan LoL bukanlah salinan asal daripada enjin World of Warcraft 3. Mereka ada mengambil rujukan daripada sesetengah hero Dota yang ada, namun menambah atau mengubah segala aspek yang tidak mendatangkan masalah kepada ramai pihak.
Malahan dari segi pembuatan dan susunan reka bentuk bumi (maps) juga tidak sama seperti peta Dota yang asal. Mereka juga membuat pembaharuan segi ‘runes’ dan ‘masteries’ yang lebih kompleks daripada yang asal. Mobile Legends pula meniru segala aspek yang ada dalam League of Legends, dan tidak menampakkan pembaharuan dan kelainan daripada versi LoL.
Ini adalah League of Legends semasa masih dalam versi Beta lagi.
Kalau masih tak nampak jugak, meh penulis ‘zoom’-kan.
2. Ala, League of Legends tiru Dota 2. Dah lah peniru.
Jawapan: Buat pengetahuan umum, beta untuk League of Legends sudah ada sejak tahun 2008 lagi sebelum versi ‘open beta’ dikeluarkan pada 29 Oktober 2009. Selain itu, Dota 2 pula telah dikeluarkan secara rasmi pada 9 Julai 2013. Jadi soalan daripada admin, siapa yang tiru siapa sebenarnya? Oh dan peta Dota 1 pula mengambil rujukan daripada peta Starcraft Aeon of Strife.

3. League of Legends itu game sampah dan Riot tiada tarikan atau tiada duit.
Jawapan : ‘Haters gonna hate’, jadi terpulang kepada anda mahu membenci League of Legends. Jikalau LoL merupakan game yang senang, belum ada lagi wakil Malaysia yang pernah berlawan di peringkat dunia lagi. Sementara itu, syarikat Riot Games telah untung berbilion dollar melalui hasil penjualan ‘Skins’ dan sebagainya.
LoL tiada tarikan? Mungkin di Malaysia sahaja. Perlawanan akhir LoL Worlds Championship 2016 saja sudah menarik lebih kurang 43 juta penonton dari seluruh dunia.

Anda boleh baca artikel penuh tulisan Waghih ini di laman Liga Lagenda.
Macam mana pula dengan pandangan anda? Kongsikannya secara berhemah di ruangan komen.


Destiny 2: Gameplay Reveal Paparkan Banyak Pembaharuan Termasuk Subclass Dan Super Baru, Battle.Net Di PC!

Berakhir sudah penantian untuk first look Destiny 2 (D2) gameplay reveal. Seramai 387,000++ Guardians menonton Twitch Bungie malam tadi untuk melihat apa yang best dalam Destiny 2.

Destiny 2 mengisahkan Ghoul (atau Gary nama manjanya) ketua Red Legion Cabal yang berasa touching sebab Traveller tidak memilih beliau untuk diberi kuasa ‘Light’. Lalu memberontak bersama koloninya dan menggegar Tower sehingga pecah dan musnah. RIP Vault.

Paling penting, D2 berada dalam format open-world di mana korang dah tak payah ulang alik ke orbit untuk pergi ke lokasi-lokasi lain! Jom kita tengok beberapa benda baru yang tiada dalam Destiny 1.
Weapons
Weapon boleh menukar loadout sama ada kinetic, energy, atau power weapon.
Ini akan menggantikan class primary, special dan heavy weapon dari D1. Ini untuk memberi lebih pilihan dan fleksibiliti loadout kegemaran para guardian. Mini gun dan Grenade Launcher spotted!

Supers
Dawnblade (Warlock) = Solar sub-class yang mempunyai pedang yang boleh unleash libasan api dan ground slam ala-ala Titan Hammer dalam D1.
Arcstrider (Hunter) = Arc sub-class yang mempunyai spear yang panjang instead of double dagger yang selalu diguna oleh Bladedancer Hunter D1.
Sentinel (Titan) = Void sub-class yang memegang shield untuk block damage dan boleh dibaling seperti boomerang macam Captain America gitu.
Gunslinger (solar subclass Hunter), Defender (void subclass Titan), Striker (arc subclass Titan) dan Voidwalker (void subclass Warlock) masih kelihatan di gameplay reveal. Sama ada super boleh dipilih antara dua atau subclass yang asing tidak diketahui lagi.
Armour Exotic baru bagi Warlock
Campaign
Story mode pertama yang berlatarkan Tower diserang yang bertajuk “Homecoming”
Strikes
Inverted Spire – Strike yang mempunyai 3 stages-boss yang berlatarkan Nexus.
4 ‘Activities’ Baru
Terdapat 4 aktiviti yang baru boleh dilakukan apabila roaming around the map.
Antaranya adalah:
– Adventures: Side quest dan story line
– Lost sectors: Terokai dungeon, lawan boss yang memegang kunci ke ‘loot chesssst’
Simbol aktiviti yang baru untuk PvE
4 Planet Baru
– European Dead Zone (EZD): Tempat perumahan baru kepada manusia yang terpaksa lari daripada serangan di Tower
– Titan: Sebuah bulan yang mengelilingi Saturn.
– Nessus:  planet yang didiami oleh Vex sehingga kebanyakan struktur dibina mengikut kompleksiti Vex.
– IO:  Tempat terakhir Traveller sentuh sebelum tiba ke Bumi. Planet paling suci dan merupakan kampung kepada Warlocks.

Clans
– Mempunyai clan support.
– In game roster dan management
– Custom banner.
– Clan score berdasarkan jenis pemain (PvP/PvE)
Guided Games
Sistem matchmaking yang berdasarkan kesesuaian mengikut clan lain yang dipilih

Crucible (PvP)
– Kesemua PvP game mode berkumpulan adalah 4v4
– Countdown: mode PvP terbaru yang harus attack dan defend
– HUD akan menunjukkan jika teammate mempunyai low health/ammo atau super mereka
Terdapat beberapa lokasi yang dapat dilihat yang hanyalah map PvP di dalam D1. Tetapi kali ini lokasi yang dikunjungi kelihatan seperti PvE di dalam D2.
Reveal gameplay ini menyediakan 140 buah PS4 Pro untuk pengunjung merasakan Story mode “Homecoming” dan Strike “Inverted Spire” untuk kali pertama di dunia. Streamers dari pelbagai platform di-invite untuk merasakan D2 untuk julung kalinya.

Bungie telah berkerjasama dengan Blizzard, maka dengan ini D2 boleh didapati di Battle.net bagi pemain PC. Selamat datang Guardian baru!
Untuk menyaksikan kehebatan Destiny 2 reveal boleh usha video replay Youtube di bawah!


Cyber Dimension Online Diumumkan Sebagai Siri Neptunia Yang Baru

Ya, siri popular kiut-miut Neptunia tidak mengalah lagi. Dan ianya semakin kuat. Compile Hearts dan Idea Factory mengumumkan siri terbarunya dalam francais ini yang bertajuk Cyber Dimension Online.

Kepada pembaca-pembaca yang masih keliru tentang siri ini, sini ada penulis buat reviu permainan video siri ini beserta dengan sejarah-sejarah siri Neptunia ini
Megadimension Neptunia VII beserta sejarah siri Neptunia
Buat masa ini, pelantar, jalan cerita, gameplay dan lain-lain masih tidak diketahui, dan hanya akan didedahkan pada bulan April ini. Saksikan berita selanjutnya. Hanya di JomGaming!


Masukkan Patch Jersi Dan Logo Ke Dalam PES 2019 Di PS4 – Ini 8 Langkah Mudah!

MD White? Man Red? PM Black White? Apa ni? Apa ni?

Siri PES sememangnya terkenal dengan game-nya yang “tidak lengkap” dengan ketiadaan lesen untuk kelab-kelab ternama. Namun, dengan memiliki komuniti yang sangat membantu, pelbagai cara telah dilakukan Konami bagi memudahkan para pemain menikmati jersi dan logo yang “rasmi”.
Seperti tahun-tahun sebelum ini, Konami bekerjasama dengan Sony untuk memudahkan para pemain PES memasukkan patch-patch ini ke dalam konsol PS4, dan dalam artikel inilah kami akan tunjukkan macam mana caranya. Untuk platform PC, caranya adalah berlainan sedikit. Manakala untuk platform Xbox One, tiada patch yang boleh dimasukkan.
Tanpa membuang masa, jom kita tengok macam mana nak masukkan patch ke dalam PES 2019 di PlayStation 4:
1. Muat turun Patch. (Link disediakan di bawah)
2. Extract folder yang telah dimuat turun itu. Jangan ubah apa-apa terhadap fail-fail yang terdapat dalam Patch tersebut.
3. Sediakan satu USB drive yang mempunyai format FAT32. PS4 tidak akan membaca USB drive yang menggunakan format lain.
4. Create satu folder yang bernama WEPES di dalam USB drive tersebut.
5. Masukkan kesemua Patch yang telah dimuat turun tersebut ke dalam folder WEPES itu.
6. Cucuk USB drive itu ke PS4.
7. Buka PES 2019. Di menu utama > Extras > Edit > Import/Export > Import Team > Klik USB drive yang telah korang cucuk ke PS4.

8. Klik “SELECT ALL FILES” untuk tick semua kotak yang ada, dan tick pula “Overwriting image files of the same name” DAN “Apply player and squad data” SAHAJA.

Biar ia import kesemua fail. Ia mungkin mengambil masa yang agak lama bergantung kepada berapa banyak kelab yang korang import.
Selepas ia siap loading, nikmatilah suasana PES 2019 dengan jersi dan logo yang lebih kemas!

Link Untuk Patch
Terdapat pelbagai sumber patch yang korang boleh dapatkan di Internet. Secara peribadi, penulis lebih gemarkan patch yang disediakan oleh PES World. Klik link ini, kemudian, pilihlah mana-mana kelab dari liga masing-masing yang ingin korang dapatkan patch-nya.
Masukkan Logo Dan Nama Rasmi Liga-Liga

Langkah-langkah di atas adalah untuk menukar jersi dan logo untuk kelab-kelab. Untuk menukar nama dan logo liga-liga (pertandingan-pertandingan) pula, ia sebenarnya sama sahaja.
Cumanya, di langkah no. 7 di atas, jangan klik “Import Team”, sebaliknya klik “Import Competition”.
Untuk dapatkan patch liga-liga itu pula, di laman web PES World turut ada menyediakan link untuk memuat-turun patch Competition.


PM Najib Iktiraf Esport Sebagai Industri Baru Negara, MCG 2018 Kini Pemegang Malaysia Book of Records

Semalam, team JomGaming telah sama-sama memeriahkan kejohanan esport yang terbesar pernah diadakan di Malaysia, iaitu Malaysia Cyber Games (MCG) 2018.

Kejohanan yang disertai oleh lebih daripada 2,000 pemain esport profesional dan amatur tempatan telah mengagihkan hadiah kemenangan sebanyak RM300,000 dalam sembilan video game yang dipertandingkan – yang mana ia turut diraikan oleh Perdana Menteri, Dato’ Seri Najib Tun Abdul Razak.
Beliau berkata, esport yang diminati majoriti generasi muda di negara ini bukan hanya sebagai satu gaya hidup, sebaliknya boleh dibangunkan sebagai industri ekonomi digital, lapor Berita Harian.
Katanya, pengiktirafan itu juga sejajar dengan hasrat kerajaan yang mendengar denyut nadi rakyat termasuk generasi milenia, selain hakikat esport akan diangkat sebagai kategori baharu dalam Sukan Asia di Indonesia tahun ini.
“Ini (esport) industri baharu untuk Malaysia. Kita mesti sediakan orang kita (generasi muda) supaya jadi penjana, pembekal dan peserta aktif dalam cyber games,” katanya semasa berucap semalam di Malaysia Cyber Games 2018 (MCG18) di Pusat Dagangan Dunia Putra (PWTC).
MCG 2018 turut telah dengan jayanya memecahkan satu rekod yang mengagumkan. Ia kini ialah pemegang rekod dalam Malaysia Book of Records sebagai penganjuran video game terbesar di negara ini dengan mempertandingkan sembilan video game dan menerima 2,062 peserta.
Di bawah adalah senarai pemenang dalam setiap sembilan game tersebut:
DotA 2
Juara: High Ground
Naib Juara: Team 5ive
Tempat Ketiga/Keempat: Dota Hero & Virtual Genesis
Tekken 7
Juara: HXI | Zaba
Naib Juara: VS.AMG| FV Koman
Tempat Ketiga: HXI | ZRE
Tempat Keempat: VS.AMG | FV Fate Q
Injustice 2
Juara: hilmi
Naib Juara: Prototype
Tempat Ketiga: VS.AMG | FV aLeouf
Tempat Keempat: maxhaze
Counter Strike: Global Offensive
Juara: Orange
Naib Juara: MvP Karnal
Tempat Ketiga/Keempat: Virtual Genesis & Nara Gaming
Tempat Kelima-Kelapan: Anthrax Esports ,Falloutgaming, Veslpro, lnc
Tempat Kesembilan-Keenambelas: Generation, 1percant, Rnr, Tba, Mercenaries, Ninjustice, Ees24/7, Mmg.titan
PlayerUknown’s Battlegrounds
Juara: MulutPuaka
Naib Juara: Team XOXO
Tempat Ketiga: DoUKnowDeWae
Tempat Keempat: Gucci Gang
Mobile Legends
Juara: Mystic Burden (Mcb)
Naib Juara: Saiyan Royale
Tempat Ketiga: GrapsOfDeath
FIFA 18
Juara: [OoE] Infamous9
Naib Juara: Fenrir
Tempat Ketiga: FDG Shige
Tempat Keempat: Emaster Lucy
Street Fighter V
Juara: IamChuan
Naib Juara: kofmaster
Tempat Ketiga: VS.AMG | FV NekoXX’
Tempat Keempat: InC | RedBeanJeanne
F1 2017
Juara: Ayman Aqeem
Naib Juara: Frixx
Tempat Ketiga: Taufiq Mohyin
Tempat Keempat: Rajvin
Kalau korang nak rasakan kehangatan MCG 2018, korang boleh layan slideshow gambar di bawah:

Pengiktirafan PM Najib ini kepada esport sebagai satu industri baru negara sememangnya satu pembukaan 2018 yang baik untuk arena gaming tempatan – menyambung tahun 2017 lalu yang sudah cukup cemerlang.
Industri gaming tempatan bukanlah calang-calang. Satu kajian telah menyatakan yang pendapatan industri gaming Malaysia adalah yang tertinggi di Asia Tenggara, yang antara lain meletakkan tanah air tercinta ini di kedudukan 21 di seluruh dunia.
Apabila bercakap tentang industri ini, kita mempunyai ramai pemain esport yang bertaraf dunia. Ini sememangnya diakui sendiri oleh Menteri Belia & Sukan, Khairy Jamaluddin sebelum ini, sehingga di bawah kepimpinan beliau, Malaysia kini sedang giat mempersiapkan pasukan esport untuk menghadapi Sukan Asia 2022.


Street Fighter 5: Siri Character Intro: Cammy, Gadis Blonde Berbikini!

Aihh, penulis begitu khusyuk bermain Street Fighter 5, sampai terlupa nak introduce character lain! Jom kita tengok video introduction untuk Cammy dari Capcom ini!

Cammy, gadis tentera berbikini yang dahulunya merupakan Doll di bawah kawalan M. Bison kini kembali untuk melindungi Doll-Doll dan kawan-kawannya yang lain daripada diburu Shadaloo dan M. Bison!
Dengan style perlawanan yang indah tapi merbahaya, V-Skill yang membolehkan beliau menyerang sambil mengelak fireball dan mengaktifkan V-Trigger yang membolehkan combo yang bersambung-sambung – sesuai untuk korang yang suka rushdown dan combo till jannah!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Monster Hunter World Kini Ditambah Sebagai Antara Game Percuma PlayStation Plus

Tanpa sebarang pengumuman, Monster Hunter World di PS4 secara mengejutnya telah ditambah sebagai antara game percuma kepada pelanggan PlayStation Plus.
Game ini boleh dimasukkan ke dalam akaun PlayStation secara percuma bermula hari ini hingga 22 April. Ia akan menjadi milik korang buat selamanya, selagi mana korang melanggan PlayStation Plus.
Korang boleh dapatkannya di PlayStation Store.

Ini pastinya hadiah yang cukup baik kepada pemain seluruh dunia, terutamanya kepada rakyat Malaysia yang kini berada dalam situasi Perintah Kawalan Pergerakan. Satu lagi game boleh dimainkan selepas Assassin’s Creed Odyssey juga mengadakan sesi percuma pada hujung minggu ini.
Terima kasih, Aksiz.


Google Umumkan Project Stream, Mainkan Assassin’s Creed Odyssey Di Browser Chrome

Google baru sahaja mengumumkan Project Stream, sebuah inisiatif streaming terbaru yang direka untuk membenarkan pengguna merasai pengalaman kandungan kompleks — termasuk bermain video game atas permintaan seperti Assassin’s Creed Odyssey — di browser Chrome.

Dalam blogpost terbaru yang dikeluarkan, Google menyatakan, “media streaming telah mentransformasikan cara kita menggunakan muzik dan video, membuatkan ia mudah untuk diakses dengan segera kandungan kegemaran anda. Ia secara teknikalnya adalah proses kompleks yang dibawakan dalam beberapa tahun pendek ini, tetapi barisan hadapan teknikal yang seterusnya untuk streaming akan lebih diminta berbanding video.”
Google menggelarkan Project Stream ini sebagai “satu percubaan teknikal untuk menyelesaikan beberapa cabaran terbesar terhadap streaming,” dan matlamat asal mereka adalah untuk “menolak had dengan salah satu aplikasi yang diminta untuk melakukan streaming bagi sebuah video game terkemuka.”
Kata Google lagi dalam membincangkan cabaran streaming video game: “Apabila streaming TV atau filem, pengguna selesa dengan buffering beberapa saat yang ada semasa permulaan, tetapi melakukan streaming game yang berkualiti tinggi memerlukan latency yang diukur dalam millisaat, dengan tiada penurunan grafik.”

Untuk mencuba teknologi baru mereka ini, sebilangan kecil peserta akan dipilih untuk bermain Assassin’s Creed Odyssey di Chrome bermula 5 Oktober ini. Sesi percubaan ini hanya dibuka kepada mereka yang berada di Amerika Syarikat dan berumur 17 tahun ke atas sahaja.


Siri Horizon Zero Dawn Di Netflix Akan Diterajui Pencipta Umbrella Academy, Aloy Sebagai Watak Utama

Netflix telah mendedahkan satu perkembangan baharu yang penting untuk pembangunan siri adaptasi francais game Horizon Zero Dawn.
Steve Blackman, iaitu pencipta siri Umbrella Academy telah diumumkan akan menjadi pencipta dan penulis untuk siri adaptasi Horizon Zero Dawn.
Dalam satu temuramah, Blackman mendedahkan yang watak utama dalam dua game, Horizon Zero Dawn dan Horizon Forbidden West, iaitu Aloy akan menjadi watak utama dalam siri tv ini kelak. Bermakna, siri ini nanti bukanlah sebuah spin-off dengan watak lain, tetapi tetap mengekalkan watak utama sama dari game.
Black turut mengumumkan yang beliau akan berganding bersama Michelle Lovretta sebagai penulis untuk siri ini.

The Umbrella Academy writer/director/executive producer Steve Blackman has extended his creative partnership with Netflix.Next he will adapt the global interactive gaming phenomenon Horizon Zero Dawn — as well as an original concept called Orbital https://t.co/kdr3WqmtBJ pic.twitter.com/RS2YVVq2nH— Netflix (@netflix) August 25, 2022

Dalam khabar angin sebelum ini, siri ini dikatakan akan berjudul ‘Horizon 2074’. Ia juga dikhabarkan akan membawakan jalan cerita yang merentasi dua susur masa berbeza.
Bagi yang belum pernah bermain Horizon Zero Dawn dan sekuelnya Horizon Forbidden West, latar masa utama yang digunakan francais ini adalah kira-kira 1000 tahun selepas keruntuhan peradaban manusia terdahulu. Satu apokalips telah berlaku sekitar tahun 2070-an, dan pemain bermain dalam latar masa satu kurun selepas peristiwa itu.
Oleh itu, daripada judul yang diketahui ini, iaitu Horizon 2074, siri tv itu mungkin akan turut memaparkan bagaimana apokalips itu berlaku pada tahun tersebut.


FIFA 17: Jom Sertai Geek Empire Legacy Tournament Dan Layakkan Diri Ke Grand Finale

Kalau anda rasa boleh menyaingi pemain-pemain terbaik FIFA 17 tempatan, jom sertai pertandingan ini!

Pada minggu hadapan, Geek Empire bakal menganjurkan pertandingan FIFA 17 – Geek Empire FIFA17 5.2 Legacy Tournament. Ini adalah butiran yang perlu anda ketahui untuk memasuki pertandingan kompetitif ini:

Tarikh: 11 & 12 Mac 2017 (Sabtu & Ahad)
Lokasi: Geek Empire, Ampang, Kuala Lumpur
Yuran:
–Early bird: RM30 (Daftar sebelum 3 Mac 2017)
–Yuran biasa: RM40 (Daftar sebelum 7 Mac 2017)
Hadiah kemenangan:
–Juara: RM900 + Alcatroz Gaming Headset + 15 Geekers Legacy 5.0 ranking Point
–Naib Juara: RM400 + Alcatroz Gaming Mouse + 11 Geekers Legacy 5.0 ranking Point
–Tempat Ketiga: RM200 + Alcatroz Gaming Mouse + 8 Geekers Legacy 5.0 ranking Point
–Tempat Keempat: RM100 + 6 Geekers Legacy 5.0 ranking Point
–Tempat ke-5 hingga ke-8: RM50 + 3 Geekers Legacy 5.0 ranking Point

Pertandingan ini adalah yang kedua dalam siri Geekers Legacy. Apa itu Geekers Legacy? Ia adalah sebuah siri pertandingan yang memiliki tujuh pertandingan Legacy Tournament. Setiap Legacy Tournament, 8 pemain terbaik akan mendapat mata, yang mana ia perlu dikumpul untuk layak ke peringkat Grand Finale!

Apa yang akan ada dalam Grand Finale nanti? 16 pemain terbaik yang telah mengumpulkan mata tertinggi daripada 7 pertandingan Legacy Tournament yang bakal diadakan ini akan layak ke Grand Finale. Keistimewaan Grand Finale ini adalah tiada yuran akan dikenakan kepada kesemua 16, dan semestinya Grand Finale ini menjanjikan hadiah kemenangan yang lebih lumayan!
Berikut adalah 7 pertandingan Legacy Tournament yang perlu anda ketahui, supaya anda boleh persiapkan diri dengan secukupnya:

Di bawah pula adalah kedudukan terkini Geekers Legacy selepas berakhirnya Legacy Tournament yang pertama pada Januari lalu:

Jadi, apa yang anda tunggu lagi, hubungi Geek Empire untuk sahkan tempat anda dalam siri pertandingan ini dan kejar impian anda untuk menjadi yang terbaik daripada yang terbaik!


Pegawai Tentera Kanada Diarahkan Untuk Bermain Pokemon Go

Sekurang-kurangnya tiga orang pegawai tentera Kanada diarahkan untuk bermain Pokemon Go di setiap kem tentera negara tersebut, berikutan terdapat banyak kes-kes pencerobohan berlaku di dalam kem tentera.

Namun, penceroboh yang dikenal pasti oleh pihak tentera bukanlah ejen perisik dari luar negara. Tapi peminat game Pokemon Go yang didapati selalu menceroboh ke dalam kawasan kem tentera Kanada untuk menyelesaikan misi “gotta catch ’em all”.
Ramai suspek telah ditahan oleh pihak tentera selepas game itu dikeluarkan, dan ia sememangnya membingungkan pihak tentera Kanada. Paling mengejutkan, seorang wanita telah ditangkap bermain Pokemon Go sementara tiga orang anaknya sedang memanjat kereta kebal. Seorang lagi lelaki telah ditahan Kem Borden menjelaskan bahawa dia sedang mengumpulkan mata dan perlu mengalahkan anaknya.
Di laman Twitter rasmi tentera Kanada. Mereka menasihati pemain supaya berhati-hati semasa bermain agar tidak termasuk ke dalam kawasan larangan seperti kem tentera mereka.

If you’re a Pokémon trainer, we encourage you to play safe & avoid trespassing on Defence establishments #PokémonGo pic.twitter.com/aikhusD1Lb
— Canadian Armed Forces (@CanadianForces) July 28, 2016
Malah salah satu dari kem tentera Kanada iaitu Fort Frontenac telah menjadi stesen PokeGym dan PokeStop. Tiga orang pegawai tentera ditugaskan untuk berjalan di sekeliling kawasan kem sambil membawa telefon pintar dan buku nota bagi mengesan pemain, karakter dan infrastruktur Pokemon.
Selepas Pokemon Go telah dikeluarkan, notis amaran telah dikeluarkan kepada orang awam tentang larangan pemain Pokemon Go untuk memasuki kawasan kem tentera.
Walaupun situasi kelihatan tidak baik untuk kem-kem tentera Kanada yang lain. Namun, dari sudut positif, di kem Petwawa, lebih ramai orang melawat ke kawasan muzium di mana ia menjadi tempat tumpuan bagi game tersebut.
Sumber: StraitsTimes


Call of Duty: Modern Warfare 2 Remastered Kini Dilancarkan, Eksklusif 30 Hari Di PS4 Sebelum Ke Platform Lain

Tanpa sebarang pemberitahuan awal, Activision terus melancarkan Call of Duty: Modern Warfare 2 Remastered. Ia kini boleh dimainkan di PS4 secara eksklusif selama 30 hari.
Pada 30 April nanti, ia akan dilancarkan ke PC dan Xbox One.
Call of Duty: Modern Warfare 2 Remastered hanya menampilkan story campaign, atau dalam kata lain, tiada mode multiplayer dalam game ini. Game yang pertama kali dikeluarkan pada tahun 2009 itu telah di-remaster keseluruhannya, termasuklah misi yang cukup kontroversi, ‘No Russian’.
Dalam kenyataan yang dikeluarkan, Acitivision berkata keputusan mereka untuk tidak membawakan multiplayer dalam versi remastered kali ini adalah disebabkan mereka mahu para pemain berkumpul dalam multiplayer Call of Duty: Modern Warfare, yang turut mempunyai Warzone, mode battle royale paling hangat ketika ini.
Call of Duty: Modern Warfare 2 Campaign Remastered kini boleh dibeli di PlayStation Store dengan harga RM117.
Di bawah ialah trailer pelancaran untuk story campaign ini:


Produksi Pengeluaran PS5 Dihadkan, Hanya 6 Juta Unit Pada Beberapa Bulan Pertama

Laporan terbaharu daripada Bloomberg telah menyatakan bahawa produksi pengeluaran PlayStation 5 akan dihadkan dalam tempoh tahun pertama pelancaran disebabkan situasi yang dialami global terhadap penularan wabak COVID-19.
Sumber yang mereka tidak mahu sebutkan memberitahu Bloomberg bahawa Sony akan mengehadkan produksi asal PS5 kepada hanya 5 hingga 6 juta unit pada tahun pertama fiskalnya yang berakhir pada Mac 2021. Sebagai perbandingan, PlayStation pernah mencatat jualan sebanyak 7.5 juta unit pada dua suka tahun pertama pelancaran.
Laporan ini menyatakan keputusan Sony untuk mengurangkan pengeluaran adalah disebabkan permintaan yang dijangka perlahan kerana harga yang mungkin sedikit mahal. Harga yang mahal ini berpunca daripada spesifikasi bercita-cita tinggi yang bakal dibawakan ke dalam konsol generasi akan datang itu.
Walaupun Sony masih yakin rancangan terhadap tarikh pelancaran PS5 tiada perubahan, iaitu penghujung tahun 2020, namun situasi pada waktu ini dilaporkan telah mengganggu perancangan promosi Sony. Rancangan asal mereka untuk mendedahkan tarikh pelancaran dan harga PS5 dalam satu sidang media dijangka akan dibatalkan.
Malah, laporan ini turut menyatakan bahawa pendedahan controller PS5, DualSense, pada minggu lalu dilakukan dalam keadaan tergesa-gesa.
Dalam waktu hanya tinggal beberapa bulan sahaja sebelum penghujung tahun 2020, kita sebagai pemain pastinya ternanti-nanti bilakah Sony akan mendedahkan rekabentuk konsol PS5, tarikh pelancaran dan harganya. Sama-samalah kita nantikan dengan penuh kesabaran.


Persatuan Bola Sepak England Akan Anjurkan Pertandingan FIFA 17 Di Stadium Wembley, Peluang Terbuka Seluruh Dunia

Bermain FIFA 17 di stadium keramat Wembley? Mungkin itu adalah impian mutlak seorang peminat tegar bola sepak.

Persatuan Bola Sepak England (FA), melalui kempennya Every Gamer’s Adventure, kini kembali untuk menganjurkan pertandingan FIFA 17 untuk edisi 2017. 64 pemain betuah dari seluruh dunia akan diberi peluang untuk berentap di lokasi-lokasi terkenal di Stadium Wembley seperti The Royal Box, bilik persalinan, dan terowong laluan pemain.
Pertandingan yang akan diadakan selama satu hari ini akan menggunakan format yang sama dengan Emirates FA Cup. 64 pemain ini akan mewakili setiap 64 pasukan yang telah layak ke pusingan ketiga Emirates FA Cup (berdasarkan kelab yang anda minati semasa mengisi borang kemasukan).
Pertandingan ini akan diadakan pada 6 Mei 2017. Juara daripada 64 pemain ini bakal dihadiahkan akses VIP semasa perlawanan akhir Emirates FA Cup pada 27 Mei 2017 nanti.

Namun, pemilihan 64 pemain ini bukanlah dipilih menerusi perlawanan-perlawanan saringan kompetitif. Sesiapa sahaja dari seluruh dunia layak untuk memasukkan nama masing-masing, dan pihak mereka bakal memilih 64 pemain secara bertuah. Pada hemat penulis, ia mungkin akan mengambil mereka-mereka yang “twitfemes” atau “instafemes” kerana di dalam borang kemasukan, ia menghendaki pemain untuk mengisi username bagi Twitter, Instagram dan Snapchat.
Ia mungkin hanya sebuah pertandingan yang ingin memberikan hype untuk pihak-pihak tertentu. Tapi, anda tidak salah untuk mencuba. Tuah ayam nampak di kaki, tuah manusia siapa yang tahu, ya tak?
Pemohonan kini telah dibuka dan akan ditutup pada 10 Mac, dan senarai 64 pemain itu akan diberitahu pada 24 Mac. Anda boleh daftar nama anda di sini.


Tarikh The International 2017 Telah Diumumkan Oleh Valve

Akhirnya Valve telah mengumumkan tarikh berlangsungnya The International bagi tahun 2017!

The International 2017 (TI7) akan kembali ke KeyArena, Seattle buat kali ke-6 dan akan dimulakan pada 7 Ogos dan berakhir pada 12 Ogos. Sekali lagi, juara-juara DotA 2 dari seluruh pelusuk dunia akan berentap untuk mendapatkan Aegis of Champions.
Bagi mereka yang berminat, tiket bagi TI7 akan mula dijual oleh Ticketmaster mulai 5 April pada 1AM dan 1PM (GMT+8). Harus diingatkan bahawa setiap akaun hanya layak untuk membeli tiket semaksimum sehingga 5 keping sahaja.
Tiket juga mempunyai 2 variasi iaitu:

Midweek Ticket – Akses ke KeyArena mulai 7 hingga 10 Ogos pada harga USD100 (~RM440)
Finals Ticket – Akses ke KeyArena mulai 11 hingga 12 Ogos pada harga USD200 (~RM880)

Siri saringan bagi TI7 akan diadakan selepas tamatnya pertandingan The Kiev Major bermula dengan Open Qualifiers pada 22 hingga 25 Jun manakala Regional Qualifiers bermula pada 26 hingga 29 Jun.
Sumber: Valve.


Peperangan Mecha Dalam Hawken Pada Julai Depan Untuk PS4 Dan Xbox One!

Siri indie free-to-play yang telah banyak memenangi anugerah, Hawken kini akan tiba di PlayStation 4 dan Xbox One.

Multiplayer team-based shooter ini akan tiba di PlayStation 4 pada 8 Julai dan 1 Julai pada Xbox One dan kini dibangunkan oleh developer Reloaded Games. Pada hari pelancaran nanti, pemain boleh memilih sebanyak 30 jenis mecha dan bilangan ini akan ditambah kelak. Nantikan customization yang sangat ekstensif dengan pilihan sebanyak 26 jenis senjata dan 12 item yang mempunyai pelbagai kegunaan di medan perang!

Dalam mitologi Hawken, manusia telah berjaya mencipta teknologi hyperdrive yang membolehkan eksplorasi angkasa lepas secara meluas. Ini membolehkan manusia bertapak di seluruh semesta dan membina rangkaian planet yang boleh diduduki. Perebutan planet-planet berlaku dalam usaha mendapatkan mineral oleh pelbagai syarikat dan mereka mula menggunakan mercenary yang menggunakan mecha untuk merebut kawasan, dan kitalah pemandu-pemandu mecha ini.
Hawken sudah diterbitkan di PC dan bakal tiba ke pelantar PlayStation 4 dan Xbox One.
Sumber dari PlayStation Blog.


Battlefield 6 Dikatakan Mempunyai Elemen Percuma, Battle Pass, Kemusnahan Melampau

Selagi DICE tidak berkongsikan apa-apa butiran secara rasmi mengenai Battlefield seterusnya, maka selagi itu kita akan disajikan dengan bermacam laporan yang penuh teka-teki.
Tom Henderson, orang dalam industri yang sering mendedahkan butiran tentang game-game Battlefield, telah berkongsikan beberapa info baharu yang agak menarik. Info ini dikongsikan di channel TheLongSensation, dan diringkaskan di Reddit.
Menurut Henderson, Battlefield 6 (atau apa jua judul rasmi yang digunakan kelak) akan menyajikan kemusnahan persekitaran dan bangunan atau biasa komuniti Battlefield gelarnya sebagai Levolution yang “melampau”.
Para pemain dikatakan mampu memusnahkan kebanyakan bangunan kecuali bangunan-bangunan yang di dalamnya ada objektif. Titik di mana pemain musnahkan bangunan itu akan menjadi faktor kepada ke arah mana bangunan itu akan tumbang.
Bilangan satu skuad dikhabarkan akan kembali menjadi empat pemain sahaja, berbeza dengan Battlefield V yang membenarkan sehingga lima orang pemain dalam satu-satu skuad. Pengkelasan tradisional iaitu Assault, Engineer, Support, dan Recon bakal kembali.
Satu fungsi baharu yang akan diperkenalkan ialah ‘Unit’, di mana beberapa skuad boleh diletakkan dalam satu Unit yang sama.
Lebih menarik, Henderson mengatakan yang terdapat elemen percuma (free-to-play) akan ditampilkan dalam game ini kelak — kemungkinan besar adalah mode battle royale. Malah, mereka juga dikatakan akan memperkenalkan sistem Battle Pass.
Sekali lagi, beliau mengingatkan yang Battlefield 6 akan membawakan fungsi cross-play antara semua platform yang akan dilancarkan termasuk PC, PlayStation dan Xbox — sesuatu yang sudah pernah kita dengar sebelum ini.
EA pada minggu lalu telah mengesahkan yang Battlefield seterusnya akan dilancarkan pada hujung tahun ini, dan pembangunannya sudah berada jauh ke hadapan berbanding apa yang dijadualkan.


Gamer Malaysia Membelanjakan RM2.78 Billion Untuk Gaming Pada Tahun 2019, Platform Mobile Mendominasi

Rakyat Malaysia membelanjakan kira-kira USD673 juta (~RM2.78 billion) untuk video game sepanjang tahun 2019, menurut analisis yang dikeluarkan oleh Newzoo.
Sebagai perbandingan, pendapatan ini meningkat sedikit berbanding tahun sebelumnya. Pada tahun 2018, gamer Malaysia membelanjakan USD654 juta (~RM2.66 billion menurut kiraan pertukaran matawang pada ketika itu).
Melalui 20.1 juta orang gamer dan pendapatan yang direkodkan pada tahun 2019, ia menjadikan Malaysia sebagai antara pasaran gaming terbesar di Asia Tenggara berdasarkan hasil pendapatan.
Daripada 20.1 juta gamer, 75 peratus bermain game di mobile, 66 peratus juga bermain game di PC dan 55 peratus turut bermain game di konsol. Sekiranya terkeliru dengan data ini, ia bermaksud ada gamer yang bermain lebih daripada 1 platform untuk memenuhi kehendak gaming mereka.
Laporan ini turut mendedahkan peratusan jantina yang bermain di platform yang berlainan:

87 peratus daripada gamer yang berbelanja menggunakan wang mereka untuk membeli items dalam game atau barangan alam maya sepanjang enam bulan terakhir. Ini dipengaruhi kerana majoriti gamer Malaysia bermain game percuma (free-to-play) di kesemua platform.
Menurut Newzoo lagi, 61 peratus daripada populasi online urban Malaysia menonton kandungan video bertemakan gaming. Lebih menarik, 7 peratus pula hanya menonton kandungan ini dengan kerap tapi hanya bermain game kurang daripada sebulan sekali.
Korang boleh baca laporan penuh Newzoo tentang pasaran gaming Malaysia pada tahun 2019 melalui pautan ini.


Tahun Ini, Industri Gaming Lebih Untung Daripada Industri Filem Global, Sukan Amerika Utara Digabungkan

Kalau tahun 2020 boleh dirumuskan dengan satu perkataan, perkataan tersebut tentulah: pandemik. Dalam situasi global dibadai pandemik, banyak industri telah terjejas teruk, manakala ada juga industri yang meningkat baik.
Salah satu industri yang mengaut keuntungan yang memberangsangkan semestinya ialah industri gaming, di mana manusia lebih banyak meluangkan masa bermain game di rumah berbanding tahun-tahun sebelum ini.
Menurut kajian yang dilakukan oleh MarketWatch, pada tahun 2020, industri gaming telah menjana pendapatan lebih tinggi daripada gabungan pendapatan industri filem global dan industri sukan Amerika Utara.
Melalui laporan ini, mereka menjangkakan bahawa pendapatan industri gaming global menaik sebanyak 20 peratus kepada USD179.7 billion (sekitar RM729.67 billion) sepanjang 2020.
Sebagai perbandingan, industri filem global mencecah USD100 billion (sekitar RM406.05 billion) pendapatan pada tahun 2019. Walaupun laporan ini tidak menyatakan berapa pula anggaran pendapatan industri filem global pada tahun 2020, pastinya ia jatuh mendadak disebabkan pandemik COVID-19 kerana kekurangan penonton yang datang ke pawagam.
Manakala pendapatan industri sukan Amerika Utara pula dianggarkan lebih daripada USD75 billion (sekitar RM304.54 billion) sepanjang 2020.
Pakar menjangkakan bahawa perkembangan kukuh untuk industri gaming ini akan diteruskan pada tahun 2021, lebih-lebih lagi dengan pelancaran konsol baharu PS5 oleh Sony dan Xbox Series oleh Microsoft, serta game-game baharu akan mendapat manfaat paling banyak daripada peningkatan ini, walaupun vaksin COVID-19 sudah mula digunapakai.
Lewis Ward, pengarah kajian gaming di IDC, yakin bahawa pada tahun 2021 akan menyaksikan masih ramai manusia yang belum mendapatkan vaksin COVID-19, maka, industri gaming akan tetap terus berkembang. Nyahpecutan industri gaming hanya akan mula kelihatan pada 2022.


Ubisoft Dilaporkan Sedang Bangunkan Game Third-Person Shooter Baharu Dipanggil ‘Pathfinder’

Ubisoft dan game shooter berpisah tiada. Selepas banyak game shooter keluaran mereka yang dianggap gagal, Ubisoft nampaknya masih tidak mahu berputus asa.
Satu laporan terbaharu telah muncul yang mengatakan Ubisoft kini sedang membangunkan sebuah game third-person shooter daripada satu harta intelek (IP) baharu.
Laporan ini hadir daripada wartawan terkenal, Tom Henderson di Exputer, yang mengatakan beliau menerima info ini daripada tiga sumber berbeza.
Nama kod yang digunakan untuk game tersebut buat masa ini ialah ‘Pathfinder’.
Menurut Henderson lagi, walaupun ia merupakan game yang dibikin daripada IP baharu, grafiknya dikatakan mempunyai persamaan dengan Hyper Scape, iaitu game first-person shooter battle royale yang Ubisoft akan tamatkan riwayatnya pada hujung bulan ini. Walau bagaimanapun, visual Pathfinder dikatakan kelihatan ‘lebih kartun’ berbanding Hyper Scape.
Apa yang Henderson tahu setakat ini adalah objektif game tersebut boleh dikatakan berteraskan battle royale, namun ada beberapa kelainan yang agak ketara.
Satu pasukan dianggotai dengan 4 pemain, akan terjun ke dalam map dan objektif utamanya adalah untuk berjaya sampai di tengah-tengah map untuk melawan satu bos AI. Cabaran yang perlu dihadapi para pemain untuk sampai ke lokasi tengah itu adalah terdapat dua dinding yang perlu ditembusi, satu tembok luar dan satu tembok dalam.
Setiap tembok ini mempunyai beberapa pagar yang mungkin boleh diletupkan, dan ada juga yang dikunci. Setiap pusingan, pagar yang dikunci ini akan berubah-ubah secara rawak, membuatkan setiap pusingan itu berbeza dengan sebelumnya.
Untuk sampai ke tengah map itu, para pemain bukan sahaja perlu melawan AI yang semakin jauh semakin bertambah kuat, tetapi juga perlu menumpaskan para pemain sebenar yang lain. Maka, game ini menawarkan PvPvE.
Karakter yang digunakan pemain dikhabarkan digelar sebagai ‘Heroes’, di mana setiap daripadanya memiliki abiliti unik tersendiri.
Selain itu, game ini turut dikatakan mempunyai pusat hab, seakan sama dengan apa yang ada dalam francais Destiny, di mana pemain boleh menggunakan lapang sasar (firing range), menyertai event, ada perlumbaan kenderaan, pergi ke kedai dan lain-lain.
Menurut Henderson lagi, game ini masih lagi dalam pembangunan awal, oleh itu, mungkin akan mengambil masa yang lama lagi sebelum ia diumumkan.
Apa-apapun, seperti biasa, anggap saja laporan ini masih dalam status khabar angin selagi ia belum didedahkan secara rasmi. Namun, mengenali Henderson, beliau sering melaporkan banyak berita awal yang akhirnya disahkan benar.


NieR: Automata: Ucapkan Hello Kepada Screenshot Nan Baru Lagi Lawa!

Jom layan screenshots best dari issue paling latest Weekly Famitsu!

Selain daripada screenshots terbaru, ada juga artwork-artwork terbaru untuk tontonan korang!
Korang juga boleh melihat karakter-karakter baru yang diumumkan pihak developer dalam screenshots terbaru ini. Dua karakter baru ini adalah YoRHa No. 9 Type S dan YoRHa Type A No. 2
YoRHa No. 9 Type S mempunyai personaliti yang keanak-anakkan tetapi adalah seorang yang baik hati. 9S mempunyai kepakaran dalam misi-misi yang melibatkan penyelidikan. 9S juga mempunyai kemahiran dalam mengumpulkan maklumat-maklumat, kebanyakanya daripada hacking. Sebagai satu unit YoRHa, 9S agak emosional dan ramah.
9S
YoRHa Type A No. 2 dikatakan seperti mempunyai sangat banyak kebencian di dalam dirinya dari perkara lampau. Dia adalah satu unit prototype dari unit YoRHA dan kepakarannya adalah dalam melee attack. A2 sudah lama beroperasi sebelum 2B dan 9S dikeluarkan lagi. A2 jenis tak cakap banyak, dan selalu membuat perkara seorang diri.
A2
YoRHa No. 2 Type B adalah awek yang selalu kita tengok dalam trailer dan pengumuman yang dilakukan pihak developer dan publisher NieR Automata. 2B adalah sebuah android yang mempunyai banyak kegunaan di dalam combat. Walaupun sangat mahir dalam close combat menggunakan pedangnya, 2B juga seorang yang mahir dalam attack dari jarak jauh menggunakan pod-nya. Korang tak boleh nampak mata 2B sebab dia memakai combat visor.
2B
Daripada nama-nama di atas, jelas la setiap unit YoRHA tidak mempunyai nama sebenar, kecuali nama unit atau nama panggilan seperti 2B, A2 dan 9S.
Jom layan screenshots baru ini!

NieR: Automata bakal release di platform PS4 pada satu tarikh yang belum lagi diumumkan.


Marvel’s Spider-Man Remastered Lebih BEST Di PC Berbanding PS5?


Kaz Hirai Akan Bersara Daripada Pengerusi Sony Pada Pertengahan Tahun Ini

Kazuo Hirai, atau lebih mesra dengan panggilan Kaz, bakal meninggalkan kerusi Pengerusi Sony, sekaligus menamatkan 35 tahun beliau bersama syarikat gergasi itu.

Kaz sebelum ini telah meninggalkan jawatan CEO kira-kira setahun yang lalu, dan diganti oleh Kenichiro Yoshida.
Kaz bakal bersara sebagai Pengerusi Sony bermula 18 Jun ini, walau bagaimanapun, beliau akan terus menjadi “penasihat kanan” kepada syarikat itu atas permintaan pasukan pengurusan Sony.
Dalam kenyataan yang dikeluarkan, Kaz berkata:
“Sejak memberikan baton CEO kepada Yoshida-san pada April lalu, sebagai Pengerusi Sony, saya telah mendapat peluang untuk memastikan kedua-dua pertukaran berjalan lancar dan menyediakan sokongan kepada pengurusan Sony. Saya yakin bahawa semua pihak di Sony akan bersama-sama di bawah kepimpinan yang kuat Yoshida-san, dan sudah bersedia untuk membina masa depan yang lebih cerah untuk Sony.”
Kami mengucapkan selamat maju jaya kepada Kaz, dan terima kasih atas segala sumbangan beliau kepada Sony PlayStation.
Sumber: The Verge


Penerbitan Ni No Kuni II Telah Dilewatkan, Umum LEVEL-5 Inc

Nampaknya Ni No Kuni II tidak akan menemui peminat pada tahun ini.

Berita mengenai tarikh penangguhan ini telah disampaikan sendiri oleh presiden Level-5 sendiri iaitu Akihiro Hino melalui akaun Twitter Bandai Namco. Dijadualkan untuk terbit pada 10 November, kini Ni no Kuni II bakal menemui peminat pada 19 Januari 2018.
Menurut Akihiro Hino, pilihan ini terpaksa dibuat memandangkan mereka yakin bahawa lebih masa diperlukan untuk menggilap ciptaan mereka bagi memuaskan hati peminat-peminat siri JRPG mereka ini.

Ni no Kuni II has been postponed until Jan. 19, 2018. Watch this video from the President of LEVEL-5 Inc. for details on the delay and more. pic.twitter.com/E5jHoxTzer
— Bandai Namco US (@BandaiNamcoUS) July 13, 2017


Star Wars: Battlefront: Beta Testing Dilanjut Sehari Lagi!

Atas sambutan fans yang sangat memberangsangkan, Community Manager Star Wars Battlefront baru announce extension Beta testing sehingga 13 November Oktober!

Beta testing tambahan telah dijadualkan sehingga 13 November Oktober bagi menguji keupayaan server dan infrastructure game ini bagi menghasilkan game yang benar-benar mantap November nanti. So, apalagi guys? Teruskan berperang pew pew pew dan see you on the battlefront!


Sony: Mendaftar Hak Paten Untuk Sebuah Peranti VR

Nampaknya peranti ini lebih menyerupai peranti untuk PS3 dahulu iaitu PlayStation Move. Pendaftaran paten ini telah dibongkar oleh seorang ahli NeoGAF bernama Rösti.
Sistem yang dipatenkan ini mempunyai sebuah sensor yang mengekori pergerakkan jari pengguna dan mempunyai sebuah modul yang berkomunikasi dengan VR headset ciptaan Sony untuk memberikan pengalaman yang lebih mendalam.

Disamping memberikan respon pengguna melalui gerakan, peranti ini juga dilihat dapat membaca isyarat yang dibuat contohnya memegang ganggang telefon atau pun memegang pistol.
Bagi yang berminat membaca mengenai paten ini, ia boleh didapati disini.


Saksikan PS4 Slim Unboxing Dan Controller DualShock 4 Serba Baru!

Kita masih ada beberapa minggu lagi sebelum Sony secara rasminya memperkenalkan PS4 Slim kepada umum, namun video unboxing konsol terbaru ini telahpun dimuat naik ke Youtube!

[KEMASKINI]: Video asal telah dipadamkan. Anda boleh saksikan ia dimuat naik semula di sini.
[LAPORAN ASAL]:
Seperti yang telah kami laporkan, PS4 Slim telahpun disahkan dan kita telah melihat gambar-gambarnya dan video ia dihidupkan.
Kini, jom kita tonton video unboxing terbaru, yang memperlihatkan konsol ini dengan lebih dekat. Lebih menarik, kita dapat melihat bahawa DualShock 4 yang didatangkan bersama konsol ini kelihatan serba baru. Dengan light-bar yang turut kelihatan pada touch-pad, butang-butang d-pad yang tidak lagi bersinar dan banyak lagi pembaharuan!
Ahh, apa kita tunggu lagi, jom tonton video yang mampu membuat peminat-peminat PlayStation terliur melihat konsol terbaru ini yang sememangnya lebih kemas dan anggun.
https://www.youtube.com/watch?v=MHhKPhx6hAs&feature=youtu.be
Sony akan mengumumkan PS4 Slim ini secara rasmi di satu acara khas di New York Pada 8 September nanti – bersama-sama dengan pengenalan PS4 Neo.


Bully 2 Dikatakan Dibatalkan Pada 2017 Untuk Beri Laluan Kepada GTA 6 Dan Red Dead Redemption 2

Satu khabar angin baharu telah bertiup kencang mengatakan bahawa pembangunan Bully 2 telah dibatalkan buat kali ketiga oleh Rockstar Games pada 2017 bagi memberi laluan kepada pembikinan Grand Theft Auto VI dan Red Dead Redemption 2.
Laporan ini muncul dari Tez2 and Yan2295 (via DualShockers) iaitu dua individu yang cukup terkenal dalam memberikan info-info dalaman tentang studio tersebut.
GTA 6 dikatakan telah memulakan fasa pra-produksi pada tahun 2015 (dua tahun selepas pelancaran GTA 5). Pembangunan game tersebut dilaporkan telah diperlahankan atas sebab kerja-kerja pembangunan Red Dead Redemption 2 dan Bully 2 yang semakin menimbun.
Walau bagaimanapun, Rockstar dikatakan telah membatalkan terus Bully 2 serta beralih fokus penuh kepada GTA 6 dan Red Dead Redemption 2, setahun sebelum pelancaran game bertemakan koboi itu pada 2018.
Bully 2 sebelum itu sudah dua kali dibatalkan pembangunannya, iaitu pada 2009 dan 2013, atas tujuan yang sama — memberikan laluan kepada projek-projek besar lain.
Walaupun GTA 6 sudah berada lama dalam pembikinan, ramai ‘orang-orang dalam’ industri yakin bahawa game itu masih jauh lagi sebelum boleh bersedia untuk dilancarkan, atau sekurang-kurangnya diumumkan secara rasmi.
Apatah lagi, melihat kepada apa yang berlaku kepada Cyberpunk 2077, semestinya Rockstar tidak mahu tergesa-gesa dalam melancarkan sesebuah game baharu sebelum digilap dengan baik.


Horizon Zero Dawn, Open World Yang Direka Dengan Ekosistem Yang Rumit Dan Pelbagai

Video terbaru dari Guerrilla Games, menerangkan dunia yang telah mereka bina khas untuk Horizon Zero Dawn.

Video ini telah disampaikan oleh Jan-Bart van Beek dan menyatakan bahawa setiap “eco-topes” bakal mempunyai persekitaran dan mesin(haiwan) yang tersendiri. Kita juga dapat lihat sedikit preview persekitaran-persekitaran ini seperti gurun, pergunungan bersalji, dan hutan.
Selain fasa siang dan malam, Horizon Zero Dawn juga bakal mempunyai sistem cuaca dinamik yang bakal mempengaruhi gameplay.
Horizon Zero Dawn dijadualkan untuk tiba pada 28 February khas untuk PlayStation 4.


NBA Live 18 Akan Mempunyai Pasukan Bola Keranjang Wanita

NBA Live tidaklah sebagus NBA 2K. Tapi siri video game sukan bola keranjang dari EA itu sekarang mempunyai peluang untuk mengatasi pesaingnya.

Ia akan mempunyai pemain-pemain WNBA dan pelbagai pasukan yang boleh didapati dalam game itu. Mengikut dari pengenalan siri FIFA yang memperkenalkan pasukan bola sepak wanita beberapa tahun yang lepas, ianya satu langkah yang bagus dari EA, yang mana telah membawa masuk banyak pemain-pemain terbaik dari liga ke dalam game.
Sayangnya, pemain-pemain wanita dalam NBA Live tidak diintergrasikan dengan baik seperti dalam FIFA. Tidak ada pertandingan atau liga yang boleh didapati untuk dimainkan. Korang hanya boleh pilih sebagai pemain WNBA dan hanya boleh bermain online atau offline dengan pasukan WNBA yang lain.

NBA Live 18 dijangka akan berada di pasaran pada Disember 2017 di PS4 dan Xbox One.


6 Game Batman Diberikan Secara Percuma Sekarang Di Epic Games

Waktu terbaik untuk mendapatkan game-game hebat Batman secara percuma!
Epic Games sedang memberikan enam game Batman secara percuma. Dua trilogi diberikan yang mana kedua-duanya mengumpulkan tiga game setiap satu trilogi.
Trilogi pertama ialah Batman: Arkham Collection, mengumpulkan tiga game Batman yang dibangunkan oleh Rocksteady — Arkham Asylum, Arkham City, and Arkham Knight.
Trilogi kedua pula ialah Lego Batman Trilogy yang mengumpulkan Lego Batman, Lego Batman 2: DC Super Heroes, dan Lego Batman 3: Beyond Gotham.
Semua ini boleh didapati di Epic Games Store. Dapatkannya sekarang kerana ia merupakan tawaran dalam waktu terhad yang hanya berlangsung selama seminggu.


Sekuel PUBG Mobile, PUBG: New State Akan Dilancarkan Sepenuhnya Pada 11 November Ini

Krafton telah mengumumkan tarikh pelancaran global untuk PUBG: New State, iaitu sekuel kepada PUBG: Mobile.
PUBG: New State akan dilancarkan sepenuhnya di lebih 200 negara pada 11 November 2021.

Pelancaran ini akan dilakukan selepas mereka mengadakan percubaan teknikal terakhir yang akan berlangsung pada 29 dan 30 Oktober ini di 28 buah negara, termasuk Malaysia.
Dalam kenyataan akhbar yang dikeluarkan, Krafton mendedahkan bahawa terdapat empat map yang akan ditampilkan semasa pelancaran, termasuklah map berlatarbelakangkan futuristik, Troi dan map asal, Erangel.
Mereka turut menegaskan yang game ini akan sentiasa mendapat kemaskini dengan kandungan-kandungan baharu, gameplay yang ditambahbaik serta servis mengikut musim yang memfokuskan kepada keseimbangan gameplay dan keseronokan.
Selain itu, Krafton kelihatan lebih tegas dalam menangani penipuan (cheating) dengan beberapa langkah anti-penipuan seperti mengharamkan program yang tidak dibenarkan, penggunaan emulator, keyboard/mouse dan sentiasa mengesan dan menghalang sebarang bentuk penipuan.
Akhir sekali, mereka juga mengumumkan, walaupun masih belum dillancarkan sepenuhnya, seramai lebih 50 juta pemain telah melakukan pra-pendaftaran untuk game battle royale mobile ini — meningkatkan 10 juta daripada 40 juta ketika diumumkan bulan lalu.
Korang sudahpun boleh pra-daftar PUBG: New State di iOS dan Android.


Yakuza 6: Trailer Bagi Demo Yang Bakal Dikeluarkan Kelak

Sega telah memberi preview kepada peminat siri Yakuza dengan mengeluarkan trailer bagi demo Yakuza 6!
Trailer ini dikeluarkan sempena ulangtahun ke-10 untuk siri Yakuza diadakan di Tokyo Akihabara UDX Theater. Demo ini akan disertakan bersama salinan game Yakuza: Kiwami.
Menurut pihak developer, Yakuza 6 bakal memberi pemain lebih kebebasan untuk melakukan eksplorasi. Kawasan-kawasan ini juga tidak akan lagi akan dibahagi mengikut divisi malah akan lebih menyerupai game open-world seperti siri Grand Theft Auto.
Buat masa ini, Yakuza 6 telah pun disiapkan sekitar 60 hingga ke 70 peratus dan dijangka akan boleh dipasarkan pada tahun depan. Tarikh pelancaran ini masih belum ditetapkan.
Sega turut melancarkan satu website untuk peminat mencuba bakat untuk dimasukkan dalam Yakuza 6 sebagai pelayan di kelab.
JomBaca: Yakuza: Kiwami bakal ke PS4!


Presiden Nintendo Satoru Iwata telah meninggal dunia

Satoru telah banyak memberikan impak positif sejak menganggotai Nintendo sejak 2000 dan telah menjadi presiden syarikat itu pada tahun 2002. Beliau kerap memberikan Info terus kepada gamer dan peminat kerana beliau suka mendapat respon secara terus.
Hasil dari interaksi ini lahir console yang mempunyai peminat yang tersendiri seperti Wii, 3ds serta Wii-U. Kehilangan beliau pasti dirasai oleh seluruh dunia gaming.


Valve Sedang Bangunkan Sistem VR? Game Half Life Berikutnya Mungkin Adalah Game VR?

Bagi yang lama menunggu episod Half Life berikutnya – kalau Valve keluarkan Half Life VR bundle, korang angkat tak?

Sebuah prototaip headset virtual reality (VR) dengan logo Valve tercetak di atas papan litarnya telah tersebar melalui Imgur. Menurut UploadVR, gambar-gambar ini adalah prototaip Valve head-mounted display (HMD).

Artikel itu turut menyatakan bahawa prototaip ini akan menampilkan field of view 135° dengan resolusi Vive Pro. Ianya juga mungkin akan dijual bersama controller Knuckles dan game Half Life VR – prekuel Half Life, bukannya sekuel Half Life 3 seperti yang kita harapkan. Boo!


DOOM: Boleh Beli or Boleh Blah!?

id Software kembali dengan Doom setelah sekian lama. Adakah mereka masih mempunyai sentuhan emas dalam siri ini? Jom layan BOLEH BELI or BOLEH BLAH!?

Doom 3 tak best dan Doom kali ini sepatutnya dikenali sebagai Doom 4. Pilihan ini dilakukan mungkin kerana id Software kini berada dibawah naungan Bethesda. Adakah sejarah yang tak best akan berulang seperti Doom 3 atau pilihan untuk reboot siri ini merupakan satu pilihan bijak?
Bermulalah Kisah, Suatu Cerita.
Hamek kau! Apsal ko kacau aku setan mata satu!
Doom bermula di sebuah pusat penyelidikan milik Union Aerospace Corporation (UAC) di Marikh. Pusat ini digunakan oleh Samuel Hayden untuk mendapatkan cara memproses tenaga neraka supaya boleh digunakan oleh manusia. Kuasa ini dikenali sebagai Argent energy. Tenaga ini boleh diperolehi melalui Argent Tower dan pada masa yang sama ia membuka portal terus ke neraka. Ini menyebabkan pusat penyelidikan ini diserang oleh puaka-puaka durjana dan disinilah bermulanya kempem single player bagi Doom.
Penyampaian cerita untuk Doom kali ini tidak mengikut skema kebanyakkan game masakini. Dapat dilihat id Software ingin mengekalkan identiti Doom dengan menyampaikan penceritaan melalui mata watak yang kita kawal. Di zaman game FPS sarat dengan cutscene ala Hollywood seperti CoD, pilihan begini adalah menarik dan menyegarkan. Pilihan penceritaan begini juga memberikan gambaran betapa brutal dan bad-ass watak ini. Pada babak awal game ketika Samuel Hayden sedang sibuk cuba memujuk agar kita tidak memusnahkan pusat penyelidikan UAC, watak kita dengan ganas mencampak panel kawalan dan mengingkari permintaan beliau.
Macam stylo je helmet ni, abang pinjam la ye!
Kempen single player Doom juga boleh dikira agak panjang jika dibandingkan dengan siri FPS lain. Pada pilihan normal, ia boleh dihabiskan sekitar 12 jam. Jika anda berminat mencari hidden item dan easter eggs, jumlah jam ini mungkin berubah. Berbicara tentang hidden item dan easter eggs, ini juga memberikan satu objektif kepada pemain untuk melakukan eksplorasi terhadap peta yang telah direka dalam Doom.
Rekaan bagi peta-peta dalam kempem single player Doom haruslah dipuji. Ia menyeronokkan ketika berperang menentang syaitan dan juga menarik untuk diterokai. Penulis sendiri menghabiskan banyak masa cuba mencari bilik-bilik tersembunyi.
Jangan lupa dapatkan semua Runes ini kerana ia akan membantu korang menewaskan puaka-puaka durjana nanti!
Disamping mencari item atau easter eggs, Doom turut memberikan cabaran kepada pemain melalui Rune trials. Rune trials ini mencabar pemain untuk mencapai objektif yang telah ditetapkan. Jika objektif tercapai, sebuah rune akan di-unlock dan boleh digunakan oleh pemain. Antara runes yang menarik adalah Ammo Boost yang memberikan ekstra ammo pada setiap pembunuhan menggunakan Glory Kills.
Glory kills adalah apabila puaka-puaka ini menerima cukup serangan maka mereka akan memasuki fasa stun. Fasa stun ini yang boleh dilihat melalui kelipan oren dan biru. Pada ketika ini pemain boleh melakukan serangan melee yang penuh ganas. Setiap pembunuhan secara Glory kills memberikan penambahan nyawa kepada pemain.

Amaran spoiler: Video diatas mengandungi klip Glory kills bagi musuh-musuh yang korang mungkin tak mau tengok! Seeloknya tonton selepas selesaikan Doom dulu.
Mekanisma Glory kills ini sememangnya menarik kerana ia memberikan alternatif lain kepada pemain untuk memulihkan nyawa. Namun begitu, komen dapati kadangkala animasi Glory kills ini agak panjang dan lebih bagus jika pemain boleh memilih untuk melakukan melee biasa atau Glory kills.
Multiplayer Didatangkan Dengan Pelbagai Mode.
Selain mode story, Doom turut peluang kepada korang untuk mencuba multiplayer dan Snap Map. Multiplayer untuk Doom terbahagi kepada 6 mode iaitu:

Team Deathmatch
Soul Harvest
Domination
Warpath
Freeze Tag
Clan Arena

Bagi mereka yang biasa dengan genre FPS pasti sudah tahu Team Deathmatch adalah mode yang meletakkan 2 pasukan untuk bertarung dan cuba memenuhkan kuota bilangan kill dengan sepantas yang mungkin untuk menang.

Soul Harvest pula menyerupai mode Kill Confirm yang biasa ada dalam siri CoD. Apabila berjaya membunuh pihak musuh, mereka akan menjatuhkan soul (dog tag didalam CoD) yang perlu dikutip. Mereka yang berjaya mengumpul soul terbanyak akan dikira sebagai pemenang.
Domination meletakkan pemain dalam percubaan memegang 3 buah capture point selama yang mungkin. Markah diberikan berdasarkan berapa lama capture point itu berjaya dikawal. Ini boleh dikira mirip dengan mode conquest yang sangat terkenal dalam siri Battlefield.

Warpath adalah sebuah idea yang menarik dari id Software untuk memberikan angin baru pada mode “Capture the flag” yang biasa ada dalam genre FPS yang lain. Biasanya “Flag” atau kawasan yang hendak ditawan akan ditempatkan pada kawasan yang statik tetapi dalam Warpath kawasan ini akan bergerak mengelilingi sekitar level. Ini adalah pilihan bijak dalam mengelakkan pemain ber-camping pada satu kawasan yang sama yang boleh membuatkan permainan menjadi basi dan membosankan.

Freeze Tag ialah satu mode yang unik dalam multiplayer Doom. Tidak seperti mode-mode lain, korang tak perlu membuat sebarang pembunuhan pada pihak musuh – korang hanya perlu membekukan mereka! Jika ada ahli pasukan korang yang kena beku, korang boleh normalkan mereka kembali dengan berdiri berdekatan pada sela masa yang secukupnya. Jadi untuk menang dalam mode ini, korang perlu bekukan semua pihak musuh!
Clan arena pula sebuah game yang fokus kepada penyingkiran pemain dan pasukan yang terakhir berdiri di arena akan berada di puncak kemenangan. Dalam mode ini tiada respawn dibenarkan dan tiada pemulihan nyawa atau pun armor. Kemenangan akan menjadi milik pasukan yang terakhir berdiri atau pasukan yang mempunyai paling ramai ahli yang masih bernyawa apabila tamat pusingan.
Multiplayer Doom adalah pantas dan brutal. Mungkin sedikit tweak diperlukan untuk seimbangkan senjata dan transformasi Demons. Kesimpulannya multiplayer Doom sememangnya menarik bagi mereka yang inginkan keseronokkan tanpa logik akal.
Bosan Main Kempen Atau Multiplayer? Try SnapMap Pulak Brader!
Bahagian terakhir untuk Doom ialah SnapMap. Ia merupakan sebuah tool untuk digunakan bagi mereka yang ingin membuat level Doom sendiri. Ia umpama sekotak Lego yang bertemakan Doom dan korang bebas untuk membuat apa sekali pun dengannya. Berikut adalah beberapa SnapMap yang korang boleh cuba:

Pokedemon Battle Arena
Carl’s First Day
Parkour
Rag3Club Quake Classic InstaGib
20 Chambers
Burned Chapter 1: Solitary
Harvest Doom
E1M2 Tribute

Jika korang tidak tahu bagaimana untuk mendapatkan level-level, gunakan opsyen search ketika menggunakan SnapMap dan masukkan nama-name yang disenaraikan.
Keputusan: BOLEH BELI or BOLEH BLAH!?
BOLEH BLAH! – Beberapa senjata boleh dikatakan terlalu overpowered jika dibandingkan dengan yang lain. Demons dalam multiplayer juga tidak seimbang dan perlu diubahsuai jika Doom ingin menarik minat pemain PvP.
BOLEH BELI! – Jika anda memang peminat siri FPS lama seperti Doom, Quake atau mungkin Unreal Tournament maka Doom kali ini memang sesuai dengan anda. Rekaan level dalam setiap episod direka dengan baik dan tidak membosankan. Setiap kawasan yang anda kunjungi mempunyai feel yang unik dan tersendiri. Seperti bagaimana Doom yang terdahulu, berlambak easter egg dan hidden room yang boleh dijumpai. Ini menggalakkan pemain terus melakukan eksplorasi.
– Sesetengah senjata/demon terlalu overpowered dalam multiplayer. Tweak diperlukan.
– Animasi glory kill yang terlalu panjang.
– Kalau korang nak cover/tactical shooter, Doom bukan FPS yang korang mahu.
+ Planet Marikh yang super cun.
+ OST yang best gila. Sememangnya homage kepada Doom asal.
+ PANTAS, GANAS, AGRESIF, BRUTAL – Nama pon Doom!
+ Kawalan yang responsif. Gerakan memanjat dan jump pack yang cukup lancar.
+ Rekaan level yang menarik. Unik dan tidak membosankan. Jom cari hidden room!
+ Kempen disertakan dengan objektif dan cabaran menjadikan ia tidak hambar.
+ id Software mengekal formula yang telah mereka gunakan dalam siri Doom dan Quake.
+ Mengekalkan identiti Doom. Tidak terikut-ikut aksi sinematik ala Hollywood.

Jumpa lagi Doom guy. Hasta la vista bebeh!
DOOM sudah boleh diperolehi untuk PC, PlayStation 4 dan Xbox One.


Microsoft Tak Mahu Tarik Game-Game Bethesda Dari PlayStation Atau Nintendo

September lalu, Microsot telah melakukan satu langkah yang cukup besar, iaitu mengambil-alih Zenimax Media, sekaligus kini memiliki game-game di bawah Bethesda Softworks, Bethesda Game Studios, id Software, ZeniMax Online Studios, Arkane, MachineGames, Tango Gameworks, Alpha Dog, dan Roundhouse Studios.
Menurut laporan Eurogamer, ketua pegawai kewangan Xbox, Tim Stuart mendedahkan yang Microsoft tiada niat untuk menarik kandungan-kandungan olehBethesda daripada dilancarkan di platform PlayStation atau Nintendo.
Beliau menjelaskan bahawa Microsoft dan Bethesda akan terus menjual game-game mereka di platform-platform yang sudah wujud pada hari ini. Walau bagaimanapun, Stuart mengatakan yang ada sesuatu yang bakal berubah dalam model bisnes mereka terhadap game-game Bethesda.
Tiada keputusan muktamad pada ketika ini, namun beliau memberikan gambaran bahawa game-game Bethesda akan datang mungkin akan “dilancarkan terlebih dulu atau lebih baik atau paling baik” di platform Xbox.
Beliau tegas mengatakan yang tiada sebarang kandungan eksklusif dirancang pada ketika ini.


Tiada Lagi Logo ‘Only On PlayStation’ – Ghost of Tsushima Mungkin Akan Dilancarkan Ke PC?

Satu khabar angin telah muncul, menimbulkan spekulasi bahawa satu lagi game eksklusif PlayStation bakal dilancarkan ke PC tidak lama lagi.
Game yang dilaporkan tersebut adalah Ghost of Tsushima. Ura-ura ini hadir selepas Sony telah mengemaskini box art game itu dengan tidak lagi memaparkan logo ‘Only On PlayStation’.
Box art yang baharu ini telah dikemaskini di laman Amazon dan PlayStation Direct. Selain itu, box art baharu ini turut meletakkan deskripsi yang menyebut terdapat mode Legends (co-op) serta meletakkan juga logo baharu PlayStation Studios, jenama yang baru dicipta tahun lalu.
Berikut adalah perbandingan antara box art lama dan baharu untuk Ghost of Tsushima (terima kasih VGC).

Kehadiran tambahan game eksklusif PlayStation ke platform PC sememangnya dijangka memandangkan PlayStation Studios kini sudah mempunyai laman rasmi di Steam. Namun, apa yang mengejutkan, sekiranya ura-ura ini menjadi kenyataan, adalah usia Ghost of Tsushima boleh dikatakan masih terlalu awal untuk dilancarkan ke platform PC.
Walau bagaimanapun, VGC turut mengingatkan bahawa ketiadaan logo ‘Only On PlayStation’ ini kemungkinan menandakan yang ia akan mendapat versi PS5 tidak lama lagi kerana game-game PS4 yang turut ada di PS5, seperti Spider-Man: Miles Morales and Sackboy: A Big Adventure, juga tidak mempunyai logo tersebut.
Apa-apa pun, khabar angin masih lagi hanyalah andaian semata-mata. Sama-sama kita nantikan sama ada Sony akan memberi respon terhadap spekulasi ini.


Battlefield 1: Saksikan Banyak Gameplay Penuh Eksklusif Terbaru!

Jom tonton banyak gameplay penuh single-player dan multiplayer di beberapa map yang pastinya belum pernah anda saksikan sebelum ini.
Sumber: Berdu
Melalui pelancaran Battlefield 1 di EA Access dan Origin Access malam tadi, ramai Youtubers telah mengeluarkan banyak video eksklusif yang telah mereka rakam sebelum ini – memperlihatkan perlbagai gameplay penuh Battlefield 1 di single-player dan multiplayer.
Tanpa melengah masa, jom kita layan video-video ini:
(Terdapat SPOILER bagi video-video yang memaparkan single-player)

DICE telah memulakan livestream pada setiap hari selama 10 hari sehingga game ini dilancarkan – memperlihatkan pelbagai gameplay dari single-player dan multiplayer.
Battlefield 1 akan dilancarkan sepenuhnya pada 21 Oktober ini di PC, PS4 dan Xbox One.